open-index/open-wikipedia-markdown huggingface dataset:
പ്രൈഡ് ഓഫ് ഇന്ത്യ കളക്ഷൻ

പ്രധാനപ്പെട്ട ദേശീയ സംഭവങ്ങളെ അനുസ്മരിപ്പിക്കുന്നതിനും ആഘോഷിക്കുന്നതിനായി ലോകമെമ്പാടുമുള്ള സർക്കാരുകളും ഫിലാറ്റലിക് ഓർഗനൈസേഷനുകളുമായി 30 വർഷത്തിലേറെയായി ലണ്ടനിലെ ഹാൾമാർക്ക് ഗ്രൂപ്പ് സഹകരിച്ചു പ്രവർത്തിക്കുന്നു. ഹാൾമാർക്ക് ഇന്ത്യ പ്രൈവറ്റ് ലിമിറ്റഡ് 2008-ൽ ഇന്ത്യക്കായി ഇറക്കിയ അപൂർവ്വതയാർന്ന ഒരു സീരീസാണ് പ്രൈഡ് ഓഫ് ഇന്ത്യ കളക്ഷൻ.

## നിർമ്മിതി

കുറ്റമറ്റ രീതിയിൽ ശുദ്ധമായ .999 സ്വിസ് വെള്ളിയിൽ 24 കാരറ്റ് സ്വർണ്ണം കൊണ്ട് ലെയർ ചെയ്ത് ചരിത്രപരമായ തപാൽ സ്റ്റാമ്പുകൾ അതിമനോഹരമായി പുനർനിർമ്മിക്കുന്നതിനായി ഹാൾമാർക്ക് ലോകത്തിലെ പ്രസിദ്ധരായ കലാകാരന്മാരും ശിൽപികളുമായി കൈകോർത്താണ് ഈ പദ്ധതി നടപ്പിലാക്കുന്നത്. ലോഹക്കട്ടിയിൽ കൊത്തിയെടുത്ത ഇത്തരം പകർപ്പുകൾ, ഓരോ ഹാൾമാർക്ക് അനുസ്മരണ ലക്കങ്ങളായി പുറത്തിറക്കാറാണ് പതിവ്. ലോകത്തിന്റെ ഭാവിതലമുറയ്ക്ക് കൈമാറാനുള്ള അപൂർവ നിധിയായി ഇതിനെ സൂക്ഷിക്കുന്നവർ കരുതുന്നു. പ്രൈഡ് ഓഫ് ഇന്ത്യ ശേഖരം,  രാജ്യത്തിന്റെ ചരിത്രത്തോടും സംസ്കാരത്തോടും ഉള്ള  അഗാധമായ ബഹുമാനത്തോടെയാണ് ഗവൺമെന്റ് പുറത്തിറക്കുന്നത്.

## പ്രത്യേകതകൾ

  ഇതുവരെ ഇന്ത്യ 25 ലോഹക്കട്ടികളിലുള്ള സ്റ്റാമ്പ് സീരീസാണ് ഇറക്കിയിരിക്കുന്നത്. പ്രൈഡ് ഓഫ് ഇന്ത്യ എന്ന പേരിൽ അറിയപ്പെടുന്ന ഈ  ശേഖരം ഇന്ത്യയിലെ ആദ്യത്തേതും പ്രധാനപ്പെട്ടതുമായ സ്റ്റാമ്പ് ഇൻ‌കോട്ടാണ് - ലോഹക്കട്ട (Ingot). ഇന്ത്യയ്ക്കായി ഹാൾമാർക്ക് ലണ്ടൻ ഇതുവരെ നിർമ്മിച്ച ഈ അമൂല്യമായ ഈ ശേഖരത്തിൽ 25 സ്റ്റാമ്പുകൾ തിരഞ്ഞെടുത്തു ശുദ്ധമായ ഖരരൂപത്തിലുള്ള  വെള്ളിയിൽ കൊത്തിയെടുത്ത് 24 കാരറ്റ് സ്വർണം കൊണ്ട് ലയർ ചെയ്ത് ഇൻ‌കോട്ടുകളായാണ് നിർമിച്ചിരിക്കുന്നത്.  ഇന്ത്യൻസർക്കാറിന്റെ ഇതുവരെ നിർമ്മിച്ചതിലെ ആദ്യത്തെ സ്റ്റാമ്പ് ഇൻ‌കോട്ട് ശേഖരമാണിത്. ഇന്ത്യൻ ഗവൺമെന്റ്,  ലോകമെമ്പാടും 7,500 പതിപ്പുകളിൽ മാത്രമായി ഈ ശേഖരം പരിമിതപ്പെടുത്തിയിരിക്കുന്നു.

ഇന്ത്യയുടെ സാമൂഹികവും സാംസ്കാരികവും ആയ ഔന്നത്യങ്ങള അവതരിപ്പിച്ച ഇന്ത്യൻ പോസ്റ്റൽ ഡിപ്പാർട്ട്മെന്റിന്റെ ആർക്കൈവുകളിൽ നിന്നുള്ള അപൂർവ സ്റ്റാമ്പുകൾ തിരഞ്ഞെടുത്തു അവതരിപ്പിക്കുന്ന ഈ പദ്ധതിയുടെ ആശയം ഇന്ത്യക്ക് കൈമാറുന്നതും നടപ്പിൽ വരുത്തിയതും ഇന്ത്യയുടെ വിശിഷ്ടനായ മുൻ രാഷ്ട്രപതി  ഡോ. എ.പി.ജെ. അബ്ദുൽ കലാം ആണ്.

## ഉള്ളടക്കം

ഇതിൽ ചരിത്രപരവും കലാപരവുമായ  പ്രഗത്ഭരായ വ്യക്തിത്വങ്ങളും, സ്മാരകങ്ങൾ, ചരിത്രപരമായ പ്രാധാന്യമുള്ള സംഭവങ്ങൾ, കലാസൃഷ്ടികൾ (പെയിന്റിംഗുകൾ, മോട്ടിഫുകൾ, നൃത്തം മുതലായവ), ശാസ്ത്രീയ മുന്നേറ്റങ്ങൾ, അത്തരം എല്ലാ പ്രാതിനിധ്യങ്ങളും ഉൾപ്പെടുത്തി ഇന്ത്യയുടെ ഭാഗമായതിന്റെ അഭിമാനബോധം നമ്മിൽ ഉളവാക്കുന്നു. ഉയർന്ന നിലവാരം ഉറപ്പാക്കുന്നതിനായി വിലയേറിയ ഓരോ ചിത്രവും ലോകത്തിലെ ഏറ്റവും മികച്ച ആർട്ടിസ്റ്റുകളും സ്വിസ് കരകൗശല വിദഗ്ധരും കൊത്തിയെടുത്താണ് പ്രൈഡ് ഓഫ് ഇന്ത്യയുടെ ഓരോ എഡിഷനുകളും തയ്യാറാക്കിയത്.  360 ടൺ ഭാരം വരുന്ന കൂറ്റൻ മിന്റിംഗ് പ്രസ്സിൽ ശുദ്ധമായ വെള്ളി ഇൻ‌ഗോട്ടുകൾ‌ (ലോഹക്കട്ടകൾ) വെച്ചാണ് ഇത് നിർമ്മിച്ചിരിക്കുന്നത്.  സുഷിരങ്ങൾ കൃത്യമായ ഡയമണ്ട് കട്ട് ആണ്, ഓരോ സ്റ്റാമ്പ് ഇൻ‌കോട്ടിനും തികഞ്ഞ സ്വർണ്ണ തനിമ സൃഷ്ടിക്കാൻ ശുദ്ധമായ 24 കാരറ്റ് സ്വർണ്ണം ഉപയോഗിച്ച് അവയ്ക്ക് ലേയർ ചെയ്തിരിക്കുന്നു. സ്റ്റാമ്പ് ഇൻ‌കോട്ടുകൾ‌ പ്രതിമാസം ഒന്ന് എന്ന നിരക്കിൽ ആയിരുന്നു ഉപഭോക്താക്കൾക്ക് അയച്ചിരുന്നത്.

## അവലംബം
പട്രീഷ്യ ആലിസൺ

ഒരു ബ്രിട്ടീഷ് അഭിനയത്രിയാണ് **പട്രീഷ്യ ആലിസൺ**. നെറ്റ്ഫ്ലിക്സിലെ കോമഡി-നാടക പരമ്പരയായ *സെക്സ് എഡ്യൂക്കേഷനിൽ* ഓല നൈമാൻ എന്ന കഥാപാത്രത്തിലൂടെയാണ് ശ്രദ്ധേയമായത്. 

## മുൻകാലജീവിതം
പത്താമത്തെ വയസ്സിൽ സ്കൂളിനെ പ്രതിനിധീകരിച്ച് റോയൽ ഓപ്പറ ഹൗസിൽ വെച്ച് നടന്ന ഒലിവർ ട്വിസ്റ്റ് എന്ന നോവലിന്റെ നാടകാവതരത്തിലൂടെയാണ് ആലിസൺ ആദ്യമായി അഭിനയരംഗത്തേക്ക് കടക്കുന്നത്..  ലണ്ടനിലാണ് പട്രീഷ്യ ആലിസൺ വളർന്നത്. സ്കൂൾ വിദ്യാഭ്യാസം കഴിഞ്ഞ്, കോൾ‌ചെസ്റ്റർ ഇൻസ്റ്റിറ്റ്യൂട്ടിൽ നിന്ന്  രണ്ട് വർഷത്തെ വൊക്കേഷണൽ ആക്റ്റിംഗ് (മ്യൂസിക്കൽ തിയറ്റർ) കോഴ്‌സ് പഠിച്ചു.  തുടർന്ന് എസെക്സിലെ ലോഫ്റ്റണിൽ ഈസ്റ്റ് 15 ആക്ടിംഗ് സ്കൂളിൽ  നിന്ന് നാല് വർഷത്തെ ആർട്സ് ബിരുദവും നേടി.  

## അഭിനയരംഗത്ത്
2018 ൽ, ആലിസൺ ബി‌ബി‌സി മിനിസീരീസായ *ലെസ് മിസറബിൾസിൽ മാർ‌ഗൂറൈറ്റ്* ആയി വേഷമിട്ടു. തുടർന്ന് 2019 ൽ നെറ്റ്ഫ്ലിക്സിലെ കോമഡി-നാടക പരമ്പരയായ *സെക്സ് എഡ്യൂക്കേഷൻ* സീരീസ് 1 ൽ ഓല നൈമാൻ എന്ന കഥാപാത്രത്തെ അവതരിപ്പിച്ചു.  2020 ൽ സഹതാരങ്ങളായ എമ്മ മാക്കി, ആസ ബട്ടർഫീൽഡ്, നുകുട്ടി ഗത്വ, ഗില്ലിയൻ ആൻഡേഴ്സൺ എന്നിവരോടൊപ്പം പ്രധാന കഥാപാത്രമായി *സെക്സ് എഡ്യൂക്കേഷൻ* സീരീസ് 2ൽ അഭിനയിച്ചു.     

### അഭിനയിച്ച ചലച്ചിത്രങ്ങൾ

### ടെലിവിഷൻ പരമ്പരകൾ

## അവലംബം

## പുറത്തേക്കുള്ള കണ്ണികൾ

*    
* ഇമോൺ ബെഡ്ഫോർഡ് ഏജൻസി - പട്രീഷ്യ ആലിസൺ  
വർഗ്ഗം:1994-ൽ ജനിച്ചവർ
വർഗ്ഗം:ജീവിച്ചിരിക്കുന്നവർ
വർഗ്ഗം:ബ്രിട്ടീഷ് ചലച്ചിത്ര നടിമാർ
വെരിഫോൺ

കാലിഫോർണിയയിലെ സാൻജോസ് ആസ്ഥാനമായി പ്രവർത്തിക്കുന്ന ഒരു ബഹുരാഷ്ട്രകമ്പനിയാണ് **വെരിഫോൺ**. കച്ചവടസ്ഥാപങ്ങളിലും മറ്റും ഇലക്ട്രോണിക് പേയ്‌മെന്റ് ഇടപാടുകൾക്കും മൂല്യവർദ്ധിത സേവനങ്ങൾക്കും കമ്പനി സാങ്കേതികവിദ്യ ലഭ്യമാക്കുന്നു. സാമ്പത്തികം, ചില്ലറവ്യാപാരം, ഹോസ്പിറ്റാലിറ്റി, പെട്രോളിയം, സർക്കാർ, ആരോഗ്യ വ്യവസായങ്ങൾ തുടങ്ങി ഉപഭോക്തൃ സാമ്പത്തിക ഇടപാടുകൾക്കായുള്ള സംവിധാനം കമ്പനി ഒരുക്കുന്നു. കമ്പനിയുടെ ഉൽ‌പ്പന്നങ്ങളിൽ സ്വന്തമായി ഓപ്പറേറ്റിംഗ് സിസ്റ്റങ്ങൾ‌, സുരക്ഷ, എൻ‌ക്രിപ്ഷൻ‌ സോഫ്റ്റ്‌വെയർ‌, സർ‌ട്ടിഫൈഡ് പേയ്‌മെൻറ് സോഫ്റ്റ്‌വെയർ‌ എന്നിവ പ്രവർ‌ത്തിപ്പിക്കുന്ന POS ഇലക്ട്രോണിക് പേയ്‌മെന്റ് ഉപകരണങ്ങൾ‌ ഉൾ‌ക്കൊള്ളുന്നു.

## അവലംബം

## പുറത്തേക്കുള്ള കണ്ണികൾ

* 

വർഗ്ഗം:അമേരിക്കൻ കമ്പനികൾ
മഹാമേഘവാഹനസാമ്രാജ്യം

മൗര്യ സാമ്രാജ്യത്തിന്റെ തകർച്ചയ്ക്കുശേഷം, ബി.സി.ഇ രണ്ടാം അല്ലെങ്കിൽ ഒന്നാം നൂറ്റാണ്ട് മുതൽ സി.ഇ നാലാം നൂറ്റാണ്ടിന്റെ ആരംഭം വരെ കലിംഗം ഭരിച്ചിരുന്ന ഒരു പുരാതനസാമ്രാജ്യമായിരുന്നു **മഹാമേഘവാഹനസാമ്രാജ്യം**.  ബി.സി.ഇ ഒന്നാം നൂറ്റാണ്ടിൽ, മഹമേഘവാഹന എന്നു പേരുള്ള ഒരു ഛേദിരാസ്ത്ര (ചെതരത്ത എന്നും അറിയപ്പെടുന്ന ചേദിരാജ്യത്തിലെ) രാജാവ്  കലിംഗവും  കോസലവും കീഴടക്കി. മഹാമേഘവാഹന രാജവംശത്തിലെ മൂന്നാമത്തെ ഭരണാധികാരിയായ ഖരവേലന്റെ സമയത്ത് ദക്ഷിണകോസലം മഹാമേഘവാഹനരാജ്യത്തിന്റെ ഒരു ഘടകമായി മാറി. അദ്ദേഹം ജൈനമതത്തെ, പ്രോത്സാഹിപ്പിച്ചു.  ഹാഥിഗുംഫ ലിഖിതത്തിലൂടെയാണ് അദ്ദേഹം ചരിത്രത്തിൽ അറിയപ്പെടുന്നത്. 

സി.ഇ 2-ആം നൂറ്റാണ്ടിന്റെ തുടക്കത്തിൽ ദക്ഷിണ കോസാലത്തിനെ ശതവാഹന രാജവംശത്തിലെ ഗൗതമിപുത്ര ശതകർണി കീഴടക്കി. സി.ഇ രണ്ടാം നൂറ്റാണ്ടിന്റെ രണ്ടാം പകുതി വരെ കോസലം ശതവാഹനരുടെ അധീനത്തിലായിരുന്നു.സമുദ്രഗുപ്തൻ തന്റെ ദക്ഷിണാപഥ പര്യവേഷണ വേളയിൽ കോസലത്തിലെ മഹേന്ദ്രനെ പരാജയപ്പെടുത്തി. മഹേന്ദ്രൻ മേഘവാഹനരാജവംശത്തിൽ പെട്ടയാളാണെന്ന് കരുതപ്പെടുന്നു. തൽഫലമായി, സി.ഇ നാലാം നൂറ്റാണ്ടിൽ ദക്ഷിണകോസലം ഗുപ്തസാമ്രാജ്യത്തിന്റെ ഭാഗമായി മാറി.   

ഗുണ്ടപ്പള്ളിയിൽ നിന്നുള്ള ലിഖിതത്തിൽ അമരാവതി പ്രദേശം ഭരിച്ച സദരാജവംശം സ്വയം മഹാമഘവാഹന കുടുംബത്തിൽപ്പെട്ട കലിംഗ മഹിസാക രാജ്യങ്ങളിലെ മഹാരാജാക്കന്മാരാണ് തങ്ങളെന്ന് സ്വയം വിശേഷിപ്പിക്കുന്നു.  

## വാസ്തുവിദ്യ
ഉദയഗിരി, ഖണ്ഡഗിരി ഗുഹകൾ എന്നിവ മഹാമേഘവാഹനരാജവംശകാലഘട്ടത്തിലെ കലാശൈലിയുടെ ഏറ്റവും പ്രധാനപ്പെട്ട ഉദാഹരണങ്ങളാണ്. ഈ ഗുഹകൾ ബി.സി.ഇ രണ്ടാം നൂറ്റാണ്ടിൽ ഖരവേല രാജാവിന്റെ ഭരണകാലത്താണ് നിർമ്മിച്ചത്. ഉദയഗിരിയിൽ 18 ഗുഹകളും ഖണ്ടഗിരിയിൽ 15 ഗുഹകളുമാണുള്ളത്.  ഉദയഗിരിഗുഹകളിലെ ഹാഥിഗുംഫ ഗുഹയിലാണ് ("ആന ഗുഹ") കലിംഗ രാജാവായ രാജ ഖരവേല രേഖപ്പെടുത്തിയ ഹതിഗുമ്പ ലിഖിതം. ജൈനരുടെ നാമകർ മന്ത്രത്തിൽ തുടങ്ങി ബ്രാഹ്മി അക്ഷരങ്ങളിൽ കൊത്തിയ പതിനേഴ് വരികളാണ് ഹാഥിഗുംഫ ലിഖിതത്തിലുള്ളത്. ഉദയഗിരിഗുഹകളിൽ, *ഹാഥിഗുംഫ* (ഗുഹ 14), *ഗണേശഗുംഫ* (ഗുഹ 10) എന്നീ ഗുഹകൾ അറിയപ്പെടുന്നത് അവയിലെ ശില്പങ്ങളുടെ കലാമൂല്യത്തിന്റേയും  ചരിത്രപരവുമായ പ്രാധാന്യത്താലാണ്. *റാണി കാ നൗർ* (രാജ്ഞിയുടെ കൊട്ടാരം എന്നറിയപ്പെടുന്ന ഗുഹ, ഗുഹ 1) വിപുലമായി കൊത്തിയെടുത്ത ശില്പകലകളാൽ അലങ്കരിച്ചിരിക്കുന്നു. ഖണ്ഡഗിരി ഗുഹകളിലെ *അനന്ത ഗുഹയിൽ* (ഗുഹ 3) സ്ത്രീകൾ, ആനകൾ, കായികതാരങ്ങൾ എന്നിവയുടെ കൊത്തുപണികൾ ചിത്രീകരിക്കുന്നു. 

## ചിത്രശാല

പ്രമാണം:Udayagiri Caves - Hathi Gumpha.jpg|ഹാഥിഗുംഫ (ഗുഹ നമ്പർ -14), ഉദയഗിരി
പ്രമാണം:Hatigumfa.jpg|ഹാഥിഗുംഫ ലിഖിതം
പ്രമാണം:KU24.jpg|നവമുനി ഗുഹക്കുള്ളിലെ തീർത്ഥങ്കരന്മാരുടെയും ദേവതകളുടെയും കൊത്തുപണികൾ
പ്രമാണം:Udaygiri Stone Caves.JPG|ഉദയഗിരി ഗുഹകൾ
പ്രമാണം:Rishabhanatha and ambika, Khandagiri Caves.jpg|ജൈന തീർത്ഥങ്കരുടെ കൊത്തുപണികൾ
പ്രമാണം:CAVE LIKE SNAKE MOUTH.jpg|സർപഗുഹ (ഗുഹ നമ്പർ -13), ഉദയഗിരി


## അവലംബം

വർഗ്ഗം:ഒഡീഷയുടെ ചരിത്രം
ആനയടി പ്രസാദ്

കേരളീയനായ കർണാടക സംഗീതജ്ഞനാണ് **ആനയടി പ്രസാദ്.** 2019 ൽ കേരള സംഗീത നാടക അക്കാദമി ഫെല്ലോഷിപ്പ്  ലഭിച്ചു.
## ജീവിതരേഖ
കൊല്ലം ശാസ്താംകോട്ട ആനയടി ചെറുകണ്ടാളത്തിൽ വീട്ടിൽ  നാരായണന്റെയും ഭാമിനിയുടെയും മകനാണ്. ഭജനകളിലൂടെ പ്രസിദ്ധനായ നാരായണനും സംഗീതജ്ഞനായ ജേഷ്ഠൻ പങ്കജാക്ഷനുമാണ് ആദ്യ ഗുരുക്കന്മാർ. നയടി നരസിംഹ ക്ഷേത്രത്തിലായിരുന്നു അരങ്ങേറ്റം. വെച്ചൂർ ഹരിഹര സുബ്രഹ്മണ്യം, നെയ്യാറ്റിൻകര വാസുദേവൻ ഉൾപ്പടെ പ്രമുഖരുടെ കീഴിൽ ശാസ്ത്രീയ സംഗതം അഭ്യസിച്ചു.  ഡയറ്റിൽ നിന്ന് അധ്യാപകനായി വിരമിച്ചു. അമ്മ ഭാമിനിയുടെ പേരിൽ കൊല്ലത്തും കൊട്ടാരക്കരയിലും കലാ പഠനകേന്ദ്രങ്ങൾ നടത്തുന്നു. 
## പുരസ്കാരങ്ങൾ
* 2019 ൽ കേരള സംഗീത നാടക അക്കാദമി പുരസ്കാരം
## ആൽബങ്ങൾ
* ധ്യാനമേ ഗതി
## അവലംബം


വർഗ്ഗം:കർണ്ണാടകസംഗീതജ്ഞർ
വർഗ്ഗം:കേരള സംഗീതനാടക അക്കാദമി പുരസ്കാരം ലഭിച്ചവർ
ഗോൾഡൻ ബ്രിഡ്ജ്

ലഘുചിത്രം| നർമദ നദിയിലെ ഗോൾഡൻ ബ്രിഡ്ജ്
ഇന്ത്യയുടെ പടിഞ്ഞാറൻ സംസ്ഥാനമായ ഗുജറാത്തിലെ  അങ്കലേശ്വറിനെ  ബറൂച്ചുമായി ബന്ധിപ്പിക്കുന്ന പാലമാണ് **ഗോൾഡൻ ബ്രിഡ്ജ്**. ബോംബെയിലെ  വാണിജ്യ, ഭരണ ഉദ്യോഗസ്ഥർക്ക് നർമദ നദിക്ക് കുറുകെ യാത്രാസൗകര്യമൊരുക്കുന്നതിന്   ഒരു പാലം ആവശ്യമാണെന്നതിനാൽ, 1881 ൽ ബ്രിട്ടീഷുകാർ നിർമ്മിച്ചതാണ് ഇത്.  ഈ പാലത്തെ **നർമദ പാലം** എന്നും വിളിക്കുന്നു. 

## നിർമ്മാണം
1877 ഡിസംബർ 7 നാണ് ബ്രിട്ടീഷുകാർ പാലം പണി ആരംഭിച്ചത്. ഇരുമ്പ് കൊണ്ടാണ് നിർമ്മാണം. 45.65 ലക്ഷം രൂപ ചെലവിൽ 1881 മെയ് 16 ന് പാലം പൂർത്തീകരിച്ചു. ഇതിനെ **നർമ്മദ പാലം** എന്നാണ് ആദ്യം വിളിച്ചിരുന്നത്. പണിയുന്നതിനായി വന്ന വലിയ ചിലവുകൾ കാരണം, പിന്നീട് ഇത് **ഗോൾഡൻ ബ്രിഡ്ജ്** എന്നറിയപ്പെട്ടു. സ്വാതന്ത്ര്യാനന്തരം ഇത് ദേശീയപാതയുടെ ഭാഗമായിരുന്നു. നർമദയിൽ പുതിയ പാലം നിർമ്മിച്ചതിനുശേഷം ഇതിലൂടെയുള്ള യാത്രാത്തിരക്ക് കുറഞ്ഞു.   

1412 മീറ്റർ ആണ് ഗോൾഡൻ ബ്രിഡ്ജിന്റെ നീളം. 

## അവലംബം

വർഗ്ഗം:Coordinates on Wikidata
വർഗ്ഗം:ഇന്ത്യയിലെ പാലങ്ങൾ
യൂണിമാക് ദ്വീപ്

അമേരിക്കൻ ഐക്യനാടുകളിലെ സംസ്ഥാനമായ അലാസ്കയിലെ അല്യൂഷ്യൻ ദ്വീപ ശൃംഖലയിലെ ഏറ്റവും വലിയ ദ്വീപാണ് **യൂണിമാക് ദ്വീപ്** (അല്യൂട്ട്: *Unimax,* )

## ഭൂമിശാസ്ത്രം
അല്യൂഷൻ ദ്വീപ ശൃംഖലയുടെ കിഴക്കേയറ്റത്തുള്ള ദ്വീപായ ഇത്, ഏകദേശം 1,571.41 ചതുരശ്ര മൈൽ (4,069.93 ചതുരശ്ര കിലോമീറ്റർ) വിസ്തൃതിയുള്ളതും അമേരിക്കൻ ഐക്യനാടുകളിലെ ഒമ്പതാമത്തെ വലിയ ദ്വീപും ലോകത്തിലെ 134 മത്തെ വലിയ ദ്വീപുമാണ്. ലോകത്തിലെ ഏറ്റവും സജീവമായ പത്ത് അഗ്നിപർവ്വതങ്ങളിലൊന്നായ ഷിഷാൽഡിൻ പർവതം സ്ഥിതിചെയ്യുന്നത് ഇവിടെയാണ്. അമേരിക്കൻ ഐക്യനാടുകളിലെ സെൻസസ് ബ്യൂറോയുടെ കണക്കുകൾ  2000 ലെ സെൻസസ് പ്രകാരം ഈ ദ്വീപിൽ  64 പേർ താമസിക്കുന്നുണ്ട്. ഇവരെല്ലാവരുംതന്നെ ദ്വീപിന്റെ കിഴക്കേയറ്റത്തുള്ള ഫാൾസ് പാസ് നഗരത്തിലാണുള്ളത്.

## അവലംബം

വർഗ്ഗം:അലാസ്കയിലെ ദ്വീപുകൾ
മാർട്ടിനെംഗോ പിയാറ്റെ

1505-ൽ ജിയോവന്നി ബെല്ലിനി പാനലിൽ വരച്ച എണ്ണച്ചായാചിത്രമാണ് **മാർട്ടിനെംഗോ പിയാറ്റെ.** കന്യകയുടെ ഇടതുവശത്തു കാണപ്പെടുന്ന പാറയിൽ ഒപ്പിട്ടിരിക്കുന്ന ഈ ചിത്രം മുമ്പ് മാർട്ടിനെംഗോ കുടുംബത്തിന്റെയും ഡോൺ ഡെല്ലെ റോസിന്റെയും ശേഖരങ്ങളിലായിരുന്നു. ഇപ്പോൾ ഈ ചിത്രം വെനീസിലെ ഗാലറി ഡെൽ അക്കാദമിയയിലാണ് സംരക്ഷിച്ചിരിക്കുന്നത്.

ബെല്ലിനി വരച്ച അവസാന ചിത്രങ്ങളിലൊന്നായ ഈ ചിത്രം ടിഷ്യന്റെയും ജോർജിയന്റെയും പുതുമകളോട് പൊരുത്തപ്പെടുന്നതായും പിയേറ്റയിലെ ജർമ്മൻ വകഭേദമായ വെസ്പർബിൽഡിന്റെ ഘടകങ്ങൾ സംയോജിപ്പിക്കുന്നതായും കാണിച്ചിരിക്കുന്നു. ആൽ‌ബ്രെക്റ്റ് ഡ്യുറർ വെനീസിലായിരുന്ന സമയം ചിത്രത്തിലെ കൈകൾ വികൃതമാക്കുകയും കുത്തനെയുള്ള തിരശ്ശീല അദ്ദേഹത്തിന്റെ രചനകളെ ഓർമ്മിപ്പിക്കുകയും ചെയ്യുന്നു. സാൻ സക്കറിയ അൾത്താർപീസിന്റെ അതേ സമയത്താണ് ബെല്ലിനി വരച്ച ഈ അവസാന പിയറ്റ.

ഹോർട്ടസ് കൺക്ലസസിന്റെ മരിയൻ ചിഹ്നത്തെ സൂചിപ്പിക്കുന്ന ഒരു പുൽത്തകിടിയിൽ പ്രതിഛായകൾ ഉൾക്കൊള്ളുന്നു . ഇതിന് പിന്നിൽ പ്രതീകാത്മക അത്തിമരമുള്ള മരുഭൂമിയും വിസെൻസ (ഡ്യുമോ, ടോറെ, ബസിലിക്ക പല്ലാഡിയാന), റെവെന്ന (സാന്റ് അപ്പോളിനെയറിന്റെ മണി ഗോപുരം), സിവിഡേൽ (അതിന്റെ പോണ്ടെ ഡെൽ ഡിയാവോലോ, നാറ്റിസോണിന് മുകളിലുള്ള പാലം) എന്നിവിടങ്ങളിലെ ഘടനകളെ അടിസ്ഥാനമാക്കിയുള്ള കെട്ടിടങ്ങളും കാണാം.

## അവലംബം


വർഗ്ഗം:ഇറ്റാലിയൻ ചിത്രങ്ങൾ
അനൻ‌ഗുല ദ്വീപ്

തെക്കുപടിഞ്ഞാറൻ അലാസ്കയിലെ അല്യൂഷ്യൻ ദ്വീപശൃംഖലയിലെ ഫോക്സ് ദ്വീപുകളിലുൾപ്പെട്ട ഒരു ചെറിയ ദ്വീപാണ് **അനൻ‌ഗുല ദ്വീപ്** ( (; അനാന്യൂലിയാക്ക് ദ്വീപ്;  എന്നും വിളിക്കപ്പെടുന്ന ഇത് പലപ്പോഴും കുറിറ്റ്യെൻ അനൈയൂല്യാക്ക്, അനൈയൂല്യാക്ക്, അനയൂല്യാഖ് അല്ലെങ്കിൽ അനംഗോയൂലിയാക്ക് എന്നും പരാമർശിക്കപ്പെടുന്നു). ഏകദേശം 1.4 മൈൽ (2.3 കിലോമീറ്റർ) നീളമുള്ള ദ്വീപിനെ ഉംനാക് ദ്വീപിൽ നിന്ന് 0.93 മൈൽ (1.50 കിലോമീറ്റർ) വീതിയുള്ള ഒരു ചാനൽ വേർതിരിക്കുന്നു. ഇവിടെ അഗ്നിപർവ്വത ചാരം അടങ്ങിയ തരിശായ തുന്ദ്ര ഭൂപ്രകൃതിയാണുള്ളത്.

## പുരാതന ചരിത്രം
അവസാന പ്ലീസ്റ്റോസീൻ ഹിമയുഗത്തിൽ, അനംഗുല ദ്വീപും തൊട്ടടുത്തുള്ള ഉംനാക് ദ്വീപും ചേർന്ന് ബെറിംഗ് ലാൻഡ് ബ്രിഡ്ജിന്റെ തെക്കേയറ്റത്ത് ഒരു ഉപദ്വീപിന്റെ അഗ്രം രൂപപ്പെടുത്തുകയും വടക്കേ അമേരിക്കയുടെ വടക്കുപടിഞ്ഞാറൻ ഭാഗത്ത് ആധിപത്യം പുലർത്തിയിരുന്ന കോർഡില്ലെറൻ ഐസ് ഷീറ്റിനാൽ മൂടപ്പെടുകയും ചെയ്തു. ഏകദേശം 10-12,000 വർഷങ്ങൾക്ക് മുമ്പ് മഞ്ഞുപാളികൾ പിൻവാങ്ങാൻ തുടങ്ങുന്നതുവരെ  ആ പ്രദേശം മൃഗങ്ങൾക്കും മനുഷ്യർക്കും ഒരുപോലെ വാസയോഗ്യമല്ലാതാക്കി.

## അവലംബം

വർഗ്ഗം:അലാസ്കയിലെ ദ്വീപുകൾ
സെക്സ് എഡ്യൂക്കേഷൻ (ടിവി സീരീസ്)

2019ൽ പുറത്തിറങ്ങിയ ഒരു ബ്രിട്ടീഷ് കോമഡി-നാടക ടെലിവിഷൻ പരമ്പരയാണ് **സെക്സ് എഡ്യൂക്കേഷൻ** . സെക്സ് തെറാപ്പിസ്റ്റായ അമ്മയായി ജില്ലിയൻ ആൻഡേഴ്സണും കൗമാരക്കാരനായ മകനായി ആസ ബട്ടർഫീൽഡും  അഭിനയിച്ച ഈ പരമ്പര 2019 ജനുവരി 11 ന് നെറ്റ്ഫ്ലിക്സിൽ പ്രദർശിപ്പിച്ചു. ന്ചുതി ഗത്വ, എമ്മ മക്കെയ്, കോണർ സ്വിംദെല്ല്സ്, ഐമി ലൂ വുഡ്, കേദാർ വില്യംസ്-സ്റ്റിർലിംഗ്, പട്രീഷ്യ ആലിസൺ തുടങ്ങിയവർ ഈ പരമ്പരയിൽ പ്രധാന കഥാപാത്രങ്ങളെ അവതരിപ്പിച്ചു. നെറ്റ്ഫ്ലിക്സിൽ പ്രദർശിപ്പിച്ച പരമ്പരയുടെ ആദ്യ ഭാഗം 40 ദശലക്ഷത്തിലധികം പ്രേക്ഷകർ കാണുകയുണ്ടായി. രണ്ടാമത്തെ സീരീസ് 2020 ജനുവരി 17 ന് പുറത്തിറങ്ങി,   മൂന്നാമത്തെ സീരീസിനായുള്ള ചിത്രീകരണം പുരോഗമിക്കുന്നു.  

## പശ്ചാത്തലം
സെക്സ്‌ തെറാപ്പിസ്റ്റായ ജീൻ മിൽബേണിന്റെയും, കൗമാരക്കാരനായ മകൻ ഓട്ടിസ്‌ മിൽബേണിന്റെയും, സഹപാഠികളായ മേവ്‌ വൈലി, എറിക്ക്‌, ജാക്സൺ തുടങ്ങിയവരുടെ ജീവിതവുമാണ് ആദ്യത്തെ സീരീസിന്റെ ഇതിവൃത്തം. ഒരു പ്രത്യേക സാഹചര്യത്തിൽ അമ്മയുടെ പാത പിന്തുടർന്ന് ഓട്ടിസ്‌ തന്റെ ക്യാമ്പസിലെ കുട്ടികൾക്കായി ഒരു സെക്സ്‌ ക്ലിനിക്ക്‌ തുടങ്ങുന്നു. ഇന്നത്തെ കാലഘട്ടത്തിൽ കൗമാരക്കാർക്കിടയിൽ ലൈംഗികതയെ പറ്റിയുള്ള അബദ്ധ ധാരണകൾ പച്ചയായി ആവിഷ്കരിക്കുന്നതിനോടൊപ്പം തന്നെ കുടുംബ ബന്ധങ്ങളുടെ പ്രാധാന്യവും ലൈംഗിക വിദ്യാഭ്യാസത്തിന്റെ ആവശ്യകതയും ഈ പരമ്പരയിൽ പരാമർശിക്കുന്നുണ്ട്.

രണ്ടാമത്തെ പരമ്പരയിൽ ഓല എന്ന പെൺകുട്ടിയുമായി ഓട്ടിസ് പ്രണയബന്ധത്തിലാകുന്നു. ഹൈസ്കൂൾ പ്രണയത്തിന്റെ യാഥാർത്ഥ്യങ്ങളും സമ്മർദ്ദങ്ങളുമെല്ലാം ഈ പരമ്പരയിൽ കാണാം. മൂർ‌ഡേൽ സ്കൂളിൽ ഉണ്ടാകുന്ന ക്ലമീഡിയ എന്ന രോഗ വ്യാപനവും അതിനെപ്പറ്റി ഉണ്ടാവുന്ന സംഭവവികാസങ്ങളുമാണ് ഈ പരമ്പരയിൽ ചിത്രീകരിച്ചിരിക്കുന്നത്.  

## നിർമ്മാണവും വിതരണവും
2017 നവംബർ 28 ന് നെറ്റ്ഫ്ലിക്സ്  പരമ്പരയുടെ നിർമ്മാണത്തിന് ഓർഡർ നൽകിയതായി പ്രഖ്യാപിച്ചു. ബെൻ ടെയ്‌ലർ സംവിധാനത്തിൽ  ലോറി നൺ ആണ് സീരീസ് സൃഷ്ടിച്ചത്. എക്സിക്യൂട്ടീവ് നിർമ്മാതാക്കളായ  ജാമി കാമ്പെൽ, ജോയൽ വിൽസൺ  അവരുടെ നിർമ്മാണ കമ്പനിയായ ഇലവൻ ഫിലിംസ് വഴി നിർമ്മാണം നടത്താൻ തീരുമാനിച്ചു.   ആദ്യ പരമ്പര 11 ജനുവരി 2019 ന് പ്രദർശിപ്പിക്കുമെന്ന് 2018 ഡിസംബർ 4ന് പ്രഖ്യാപിച്ചു.  2019 ഫെബ്രുവരി 1 ന് നെറ്റ്ഫ്ലിക്സ് രണ്ടാമത്തെ സീരീസിനായി ഷോ പുതുക്കി നൽകുകയുണ്ടായി, അത് 2020 ജനുവരി 17 ന് പ്രദർശിപ്പിച്ചു.  2020 ഫെബ്രുവരി 10 ന് നെറ്റ്ഫ്ലിക്സ് ഒരു മൂന്നാം സീരീസിനായി ഷോ പുതുക്കി നൽകി.      

## അവാർഡുകളും നാമനിർദ്ദേശങ്ങളും

## അവലംബം

## പുറത്തേക്കുള്ള കണ്ണികൾ

* 
* 

വർഗ്ഗം:നെറ്റ്ഫ്ലിക്സ് ഒറിജിനൽ പരമ്പര
വർഗ്ഗം:ബ്രിട്ടീഷ് ടെലിവിഷൻ പരമ്പരകൾ
തിരുവനന്തപുരം വി. സുരേന്ദ്രൻ

കേരളീയനായ മൃദംഗ വാദകനാണ് **തിരുവനന്തപുരം വി. സുരേന്ദ്രൻ**. പാലക്കാട് മണി അയ്യരുടെ ശിഷ്യനാണ്. 2019 ൽ കേരള സംഗീത നാടക അക്കാദമി ഫെല്ലോഷിപ്പ് ലഭിച്ചു. ആകാശവാണിയിൽ എ ടോപ്പ് ഗ്രേഡ് ആർട്ടിസ്റ്റായിരുന്നു. തഞ്ചാവൂർ ബാണിയുടെ പ്രമുഖ പ്രയോക്താവാണ്.

## ജിവിതരേഖ
തിരുവനന്തപുരം സ്വാതിതിരുനാൾ സംഗീതകോളേജിലെ 1959 ലെ ആദ്യ ബാച്ചിൽ  ബിരുദം നേടി. കുറച്ചുകാലം അദ്ദേഹം അവിടെ അധ്യാപകനായിരുന്നു.  പ്രശസ്ത മൃദംഗവാദകൻ  മാവേലിക്കര വേലുക്കുട്ടി നായരുടെ കീഴിൽ  നാലുവർഷം മൃദംഗം അഭ്യസിച്ചതിനുശേഷം കേന്ദ്രസർക്കാറിന്റെ സ്‌കോളർഷിപ്പോടെ ഗുരുകുല വിദ്യാഭ്യാസരീതിയിലാണ് അദ്ദേഹം പാലക്കാട് മണി അയ്യരുടെ ശിഷ്യനായി.  1974ൽ കോഴിക്കോട് ആകാശവാണിയിൽ സംഗീതവിഭാഗത്തിൽ സ്റ്റാഫ് ആർട്ടിസ്റ്റായി ജോലിയിൽ പ്രവേശിച്ചു. മുപ്പതു വർഷത്തോളം ആകാശവാണിയിലെ കലാകാരനായിരുന്നു.

## പുരസ്കാരങ്ങൾ

* കേരള സംഗീത നാടക അക്കാദമി ഫെല്ലോഷിപ്പ് 2019
* കലാശിരോമണി പുരസ്‌കാരം 
* മധുര സംഗീതസഭയുടെ ലയവാദ്യവിശാരദ്
* കേരള സംഗീതനാടക അക്കാദമി അവാർഡ്
* മദ്രാസ് മ്യൂസിക് അക്കാദമി  അവാർഡ്
* നവരസ സംഗീതസഭാ അവാർഡ്
* സംഗീതഭാരത പുരസ്‌കാരം
* മൃദംഗ വാദ്യരത്‌നം അവാർഡ്
* മൃദംഗവിദ്വാൻ പുരസ്‌കാരം (മൃദംഗവിദ്വാൻ ഉമയാൾപുരം ശിവരാമന്റെ പേരിൽ ചെന്നൈ ഇന്ത്യൻ ഫൈൻ ആർട്‌സ് സൊസൈറ്റി ഏർപ്പെടുത്തിയ )

## അവലംബം


വർഗ്ഗം:മൃദംഗ വിദ്വാന്മാർ
വർഗ്ഗം:കേരള സംഗീതനാടക അക്കാദമി വിശിഷ്‌ടാംഗത്വം ലഭിച്ചവർ
വർഗ്ഗം:കേരള സംഗീതനാടക അക്കാദമി പുരസ്കാരം ലഭിച്ചവർ
വർഗ്ഗം:ജീവിച്ചിരിക്കുന്നവർ
വർഗ്ഗം:തിരുവനന്തപുരം ജില്ലയിൽ ജനിച്ചവർ
കേരള സംഗീതനാടക അക്കാദമി പുരസ്കാരം 2019

കേരള സംഗീത നാടക അക്കാഡമി 2019ലെ ഫെല്ലോഷിപ്പ്, അവാർഡ്, ഗുരുപൂജ പുരസ്‌കാരങ്ങളും 2020 സെപ്റ്റംബർ 16 ന് പ്രഖ്യാപിച്ചു. പ്രശസ്തിപത്രവും ഫലകവും കാഷ് അവാർഡും (ഫെലോഷിപ്പ് 50,000 രൂപയും,​ അവാർഡ്, ഗുരുപൂജ 30,000 രൂപയും) അടങ്ങുന്നതാണ് പുരസ്‌കാരം.

## ഫെല്ലോഷിപ്പുകൾ

* കെ.പി.എ.സി ബിയാട്രിസ് (നാടകം)
* തിരുവനന്തപുരം വി. സുരേന്ദ്രൻ (സംഗീതം- മൃദംഗം)
* സദനം വാസുദേവൻ (വാദ്യകല) 

## അവാർഡ്

* ജോൺ ഫെർണാണ്ടസ്
* നരിപ്പറ്റ രാജു
* സുവീരൻ (നാടകം)
* സഹീറലി
* സജിത മഠത്തിൽ
* വസന്തകുമാർ സാംബശിവൻ (കഥാപ്രസംഗം)
* കലാമണ്ഡലം രാജലക്ഷ്മി (മോഹിനിയാട്ടം)
* കലാമണ്ഡലം സിന്ധു(നങ്യാർകൂത്ത്)
* ഉമ സത്യനാരായണൻ (ഭരതനാട്യം)
* നെന്മാറ കണ്ണൻ (എൻ.ആർ. കണ്ണൻ-നാദസ്വരം)
* ആനയടി പ്രസാദ് (ശാസ്ത്രീയ സംഗീതം)
* ആർ.കെ. രാമദാസ് (ലളിത സംഗീതം)
* വെളപ്പായ നന്ദൻ (കുറുങ്കുഴൽ)
* തിച്ചൂർ മോഹനൻ (ഇടയ്ക്ക)
* മടിക്കൈ ഉണ്ണിക്കൃഷ്ണൻ (തിടമ്പുനൃത്തം,മേളം)
* കലാമണ്ഡലം രാജശേഖരൻ (കഥകളി)
* കലാമണ്ഡലം സി.വി. സുകുമാരൻ (കഥകളി സംഗീതം)

## ഗുരുപൂജ പുരസ്കാരങ്ങൾ

* പത്തിയൂർ കമലം (തകിൽ)
* മാവേലിക്കര സുദർശനൻ (കാക്കാരിശി നാടകം)
* കൊടുങ്ങല്ലൂർ കൃഷ്ണൻകുട്ടി (നാടകം)
* എൽസി സുകുമാരൻ (നാടകം)
* എൻ.ജി. ഉണ്ണിക്കൃഷ്ണൻ (നാടകം)
* കാഞ്ഞിപ്പുഴ ശശി (നാടകം)
* പി.ജെ. ചാക്കോ (നാടകം)
* ചേർത്തല രാജൻ (നാടകം)
* എരവത്ത് രാമൻ നായർ (കൊമ്പ്)
* ചിത്ര മോഹൻ (കേരള നടനം)
* കാപ്പിൽ അജയകുമാർ (കഥാപ്രസംഗം)
* സേവ്യർ നായത്തോട് (സംഗീതം)
* കോട്ടക്കൽ കുഞ്ഞിരാമ മാരാർ (കഥകളി ചെണ്ട)
* മാലൂർ ശ്രീധരൻ (നാടകം)
* മുഹമ്മദ് പുഴക്കര (നാടക രചന)
* ലക്ഷ്മി പറവൂർ (നാടകം)
* ജീവാ മോഹൻ (നാടകം).

## അവലംബം
അഗാട്ടു

അല്യൂഷ്യൻ ദ്വീപുകളുടെ പടിഞ്ഞാറെ അറ്റത്തുള്ള നിയർ ദ്വീപുകളുടെ ഭാഗമായ, അലാസ്കയിലെ ഒരു ദ്വീപാണ് **അഗാട്ടു** (Aleut: *Angatux̂*; ) 85.558 ചതുരശ്ര മൈൽ (221.59 ചതുരശ്ര കിലോമീറ്റർ) വിസ്തീർണ്ണമുള്ള അഗാട്ടു, അലൂഷ്യനിലെ ജനവാസമില്ലാത്ത ഏറ്റവും വലിയ ദ്വീപുകളിലൊന്നാണ്. നിയർ ദ്വീപുകളിൽ അട്ടു ദ്വീപ് കഴിഞ്ഞാൽ രണ്ടാമത്തെ വലിയ ദ്വീപാണ് ഇത്. അഗ്നിപർവ്വതജന്യമായി ഈ ദ്വീപിന്റെ ഗണ്യമായ ഭാഗം പർവതപ്രദേശമാണ്. വൃക്ഷങ്ങളില്ലാത്തതും തുന്ദ്ര സമാനമായ ഭൂപ്രദേശവുമുള്ള ഇത് സമുദ്രനിരപ്പിൽ നിന്ന് 2,073 അടി (632 മീറ്റർ) ഉയരത്തിൽവരെ എത്തുന്നു. ദ്വീപിന്റെ നീളം 12.2 മൈലും (19.7 കിലോമീറ്റർ), വീതി 19 മൈലുമാണ് (30 കിലോമീറ്റർ).

## അവലംബം

വർഗ്ഗം:അലാസ്കയിലെ ദ്വീപുകൾ
അമാറ്റിഗ്നാക് ദ്വീപ്

**അമാറ്റിഗ്നാക് ദ്വീപ്** (അല്യൂട്ട്: അമാറ്റിഗ്നാക്സ്; ) അലാസ്കയിലെ അല്യൂഷ്യൻ ദ്വീപസമൂഹത്തിലെ ഡെലറോഫ് ദ്വീപുകളിലെ (പടിഞ്ഞാറൻ ആൻഡ്രിയാനോഫ് ദ്വീപുകൾ) ഒരംഗമാണ്. അലാസ്കയുടെ തെക്കേയറ്റം ഈ ദ്വീപിലാണ് എന്നതുപോലെതന്നെ വടക്കേ അമേരിക്ക, യു.എസിലെ അലാസ്ക, എന്നിവയുടെ പടിഞ്ഞാറൻ രേഖാംശവും ഇവിടെയാണ്.

വടക്കുമുതൽ തെക്ക് വരെ 5 മൈൽ (8.0 കിലോമീറ്റർ) നീളവും കിഴക്കുമുതൽ പടിഞ്ഞാറ് വരെ 3 മൈൽ (4.8 കിലോമീറ്റർ) വീതിയുമുള്ള ഈ ദ്വീപ് ഇത് ജനവാസമില്ലാത്തതാണ്. 4 മൈൽ (6.4 കിലോമീറ്റർ) ദൂരത്തിൽ വടക്കുകിഴക്കായി സ്ഥിതിചെയ്യുന്ന ഉലക് ദ്വീപാണ് ഇതിന് ഏറ്റവും അടുത്തുള്ള ദ്വീപ്.

## അവലംബം

വർഗ്ഗം:അലാസ്കയിലെ ദ്വീപുകൾ
പാനൂർ ബ്ലോക്ക് പഞ്ചായത്ത്

കണ്ണൂർ ജില്ലയിലെ നാല്  ഗ്രാമപഞ്ചായത്തുകൾ ചേർന്ന ഒരു ബ്ലോക്ക് പഞ്ചായത്താണ് **പനൂർ ബ്ലോക്ക് പഞ്ചായത്ത്**. പന്ന്യന്നൂർ, മൊകേരി, ചൊക്ലി, കതിരൂർ എന്നീ നാല് ഗ്രാമപഞ്ചായത്തുകളാണ് ഈ ബ്ലോക്ക് പഞ്ചായത്തിൽ ഉൾപ്പെടുന്നത്. 13 വാർഡുകളുള്ള ഈ ബ്ലോക്ക് പഞ്ചായത്ത് 2017 ലാണ് നിലവിൽ വന്നത്.

## അവലംബങ്ങൾ

വർഗ്ഗം:കണ്ണൂർ ജില്ലയിലെ ബ്ലോക്ക് പഞ്ചായത്തുകൾ
ഗവൺമെന്റ് ടൗൺ യുപി സ്കൂൾ കൊല്ലം

പ്രധമദ്ധ്യപകൻ യേശുദാസ് M

കൊല്ലം ജില്ലയിലെ കൊല്ലം നിയോജകമണ്ഡലത്തിലെ ഒരു സർക്കാർ അപ്പർ പ്രൈമറി വിദ്യാലയമാണ് **ഗവൺമെന്റ് ടൗൺ യുപി സ്കൂൾ കൊല്ലം**. 1902 ലാണ് ഈ വിദ്യാലയം സ്ഥാപിതമായത്. കൊല്ലം സിവിൽ സ്റ്റേഷനു സമീപമാണ് ഈ വിദ്യാലയം. മുന്നൂറോളം കുട്ടികൾ ഈ വിദ്യാലയത്തിൽ പഠിക്കുന്നു.
## ജൈവ വൈവിധ്യോദ്യാനം

## അവലംബം
സോഡിയാക് (ചലച്ചിത്രം)

2007 ൽ പുറത്തിറങ്ങിയ, ഡേവിഡ് ഫിഞ്ചർ സംവിധാനം ചെയ്ത അമേരിക്കൻ മിസ്റ്ററി ത്രില്ലർ സിനിമയാണ് **സോഡിയാക്**. റോബർട്ട് ഗ്രേസ്മിത്തിന്റെ 1986 ലെ ഇതേ പേരിലുള്ള നോൺ-ഫിക്ഷൻ പുസ്തകത്തെ ആസ്പദമാക്കി ജെയിംസ് വാണ്ടർ‌ബിൽട്ടാണ് ചിത്രത്തിന്റെ തിരക്കഥ രചിച്ചിരിക്കുന്നത്. ജെയ്ക്ക് ഗില്ലെൻ‌ഹാൽ, മാർക്ക് റഫലോ, റോബർട്ട് ഡൌണി ജൂനിയർ എന്നിവരോടൊപ്പം ആന്റണി എഡ്വേർഡ്സ്, ബ്രയാൻ കോക്സ്, ഏലിയാസ് കോട്ടിയാസ്, ഡൊണാൾഡ് ലോഗ്, ജോൺ കരോൾ ലിഞ്ച്, കാൻഡി ക്ലാർക്ക്, ഡെർമോട്ട് മൾ‌റോണി, ക്ലോസ് സെവിഗ്നി തുടങ്ങിയവരും സഹ കഥാപാത്രങ്ങളായി വേഷമിട്ടു. 

അമേരിക്കയിൽ നടക്കുന്ന ചില സീരിയൽ കൊലപാതകങ്ങൾ അതിന് ശേഷം കൊലയാളി പത്രങ്ങളുടെ ഓഫീസിലേയ്ക്ക് കത്തുകളയ്ക്കുന്നു ഒപ്പം രഹസ്യകോഡുകളും.തന്റെ പദ്ധതികൾ ഇങ്ങനെ കത്തുകളിലൂടെയും ഫോൺ കോളുകളിലൂടെയും അറിയിച്ച് പോലീസിനെയും മറ്റും വട്ടം കറക്കുന്നു. ഈ രഹസ്യ കോഡുകൾക്ക് പിന്നാലെ പോകുന്ന ഒരു കാർട്ടൂണിസ്റ്റായ റോബർട്ട് ഗ്രയ്സ്മിത്ത് സോഡിയാകിനെ കുറിച്ച് പുസ്തകം എഴുതുന്നു. അന്വേഷണ ഉദ്യേഗസ്ഥർ വരെ ഉപേക്ഷിച്ച കേസിന് പിന്നാലെ പോയി റോബർട്ട് നടത്തുന്ന കണ്ടെത്തെലുകളാണ് സിനിമയുടെ ഇതിവൃത്തം.

## അവലംബം
ദ ഗേൾ വിത്ത് ദ ഡ്രാഗൺ ടാറ്റൂ

2011-ൽ പുറത്തിറങ്ങിയ ഒരു സൈക്കോളജിക്കൽ ത്രില്ലർ ചലച്ചിത്രമാണ് **ദ ഗേൾ വിത്ത് ദ ഡ്രാഗൺ ടാറ്റൂ**. സ്റ്റീഗ് ലാർസൺ എന്ന സ്വീഡിഷ് നോവലിസ്റ് രചിച്ച ഇതേ പേരിൽ ഉള്ള നോവൽ ആധാരമാക്കിയാണ് ഈ ചലച്ചിത്രം നിർമ്മിച്ചിട്ടുള്ളത്. മിഖയേൽ ബ്ലോംക്വിസ്റ് എന്ന പത്രപ്രവർത്തകനായി ഡാനിയൽ ക്രെയ്ഗ്, കമ്പ്യൂട്ടർ ഹാക്കർ ആയി റൂണി മാര എന്നിവർ പ്രധാന കഥാപാത്രങ്ങളെ അവതരിപ്പിക്കുന്നു. സ്വീഡനിലെ ധനിക കുടുംബത്തിൽ നിന്നും നാല്പത് വർഷങ്ങൾക്ക് മുൻപ് ദുരൂഹ സാഹചര്യത്തിൽ കാണാതായ ഒരു പെൺകുട്ടിയെ ചുറ്റിപ്പറ്റിയുള്ള അന്വേഷണമാണ് ഈ ചലച്ചിത്രത്തിന്റെ കഥാതന്തു.

സൈക്കോളജിക്കൽ ക്രൈം ത്രില്ലർ ഗണത്തിലെ നല്ലൊരു സിനിമയാണിത്. ലോകത്തെ മികച്ച ക്രൈം ത്രില്ലർ സിനിമകളുടെ നിരയിൽ പ്രേക്ഷകർ ഈ സിനിമയ്ക്കും സ്ഥാനം നല്കിയിട്ടുണ്ട്.

## അവലംബം

## പുറം കണ്ണികൾ

* 
* 
* 
* 
* 
* 
*
വിമലാഹൃദയ എച്ച്.എസ്.എസ് ഫോർ ഗേൾസ് കൊല്ലം

കൊല്ലം ജില്ലയിലെ കൊല്ലം നിയോജക മണ്ഡലത്തിലെ ഒരു എയിഡഡ് വിദ്യാലയമാണ് **വിമലാഹൃദയ എച്ച്.എസ്.എസ് ഫോർ ഗേൾസ് കൊല്ലം.** അഞ്ചാം ക്ലാസ് മുതൽ പന്ത്രണ്ടാം ക്ലാസ് വരെയുള്ള ക്ലാസുകൾ പ്രവർത്തിക്കുന്നു. ഇംഗ്ലീഷും മലയാളവും മാധ്യമമായുള്ള ക്ലാസുകളുണ്ട്. കൊല്ലം രൂപതയുടെ കോർപറേറ്റ് മനേജ്മെന്റിന്റെ കീഴിൽ പ്രവർത്തിക്കുന്ന ഒരു സ്ഥാപനമാണിത്മൂന്നേക്കറോളം വിസ്തൃതിയുള്ള സ്കൂൾ കാമ്പസിൽ നാലായിരത്തി അഞ്ഞൂറോളം കുട്ടികൾ പഠിക്കുന്നു. നൂറ്റി അമ്പതോളം അധ്യാപക അനധ്യാപക ജീവനക്കാരുമുണ്ട്.

## ചരിത്രം
1962 ലാണ് ഈ വിദ്യാലയം സ്ഥാപിതമാകുന്നത്. പട്ടണത്തിൽ പെൺകുട്ടികൾക്ക് മാത്രമായുള്ള ഒരു വിദ്യാലയം സ്ഥാപിക്കുക എന്ന ലക്ഷ്യത്തോടെയാണ്   സ്കൂൾ പ്രവർത്തനം ആരംഭിക്കുന്നത്.  സിസ്റ്റർ ഇമ്മാക്കുലേറ്റ് മേരിയായിരുന്നു ആദ്യ പ്രഥമാധ്യാപിക. 1984 വരെ അവർ പ്രഥമാധ്യാപികയായിരുന്നു. 1980-ൽ അവർക്ക് ദേശീയ അധ്യാപക അവാർഡ് ലഭിച്ചു. 1984-1996 കാലഘട്ടത്തിൽ പ്രഥമാധ്യാപികയായിരുന്ന സിസ്റ്റർ. സ്റ്റൻസിലാവുസ് മേരിക്ക് 1995 -ൽ ദേശീയ അധ്യാപക അവാർഡ്  ലഭിച്ചു. 2000ൽ പ്ലസ് ടു കോഴ്സിന്  ​​​​​അംഗീകാരം ലഭിച്ചു. ജമീല പ്രകാശം, ചിന്താ ജെറോം, വിധുവിൻസന്റ് തുടങ്ങിയവർ പൂർവ വിദ്യാർത്ഥികളാണ്. 

## ഭൗതിക സാഹചര്യങ്ങൾ
ലഘുചിത്രം|സ്കൂളിലെ മദർ തെരേസയുടെ ചുവർ ചിത്രം. ആർട്ടിസ്റ്റ് സോളമൻ കടവൂരിന്റെ രചന
ലഘുചിത്രം|ഹൈടെക് ക്ലാസ് മുറികളുടെ സ്ഥാനം സൂചിപ്പിക്കുന്ന ബോ‍ർഡ് 
അമ്പത് ഹൈടെക് ഡിജിറ്റൽ ക്ലാസ് മുറികളുൾപ്പെടെ, 115 ക്ലാസ് മുറികളും 5000 ലേറെ പുസ്തകങ്ങൾ ഉൾക്കൊള്ളുന്ന ലൈബ്രറിയും രണ്ടു ഐടി.ലാബും  സയൻസ് ലാബ്. ഗണിതലാബ്. സെമിനാർ ഹാൾ എന്നിവയുമുണ്ട്. രണ്ട്`ലാബി‍ലും ബ്രോഡ്ബാന്റ് ഇന്റർനെറ്റ് സൗകര്യം ലഭ്യമാണ്. അമ്പതു ക്ലാസ് മുറികളിൽ ഹൈടെക് സൗകര്യമുണ്ട്. 
## അവലംബം


വർഗ്ഗം:കൊല്ലം ജില്ലയിലെ വിദ്യാലയങ്ങൾ
വാളറ വെള്ളച്ചാട്ടം

കൊച്ചി ധനുഷ്കൊടി ദേശീയ പാതയിലെ എറ്റവും പ്രൊപ്പുലർ ആയ ഒരു വെള്ളച്ചാട്ടം ആണു വാളറ വെള്ളച്ചാട്ടം വേൾഡ് ടുറിസ്റ്റ് ഡെസ്റ്റിനേഷനിൽ തന്നെ സ്വന്തമായൊരു ഇടം വാളറ വെള്ളച്ചാട്ടത്തിന് ഉണ്ട് മൂന്നാർ പോകുന്ന  സഞ്ചരിക്കളുടെ ഒരു ഇഷ്ട്ട വിശ്രമ സഥലം കുടി ആണു ഇവിടം സഞ്ചരികൾക്കു ഇ വെള്ളച്ചാട്ടത്തിന്റെ അടുത്തു പോകുവാൻ സാധിക്കില്ല കെ സ് ഇ ബി യുടെ തൊട്ടിയാർ  ജലവൈദ്യുത പദ്ധതി പൂർത്തിയാകുന്നതു മൂലം ഈ വെള്ളച്ചാട്ടം നാമാവശേഷം ആകുന്നതും ആണ്
ഡേറ്റാ സെന്റർ

വലിയ സ്ഥാപനങ്ങളിലും കമ്പനികളിലും അവരുടെ വിലപ്പെട്ട ഡാറ്റകൾ സൂക്ഷിക്കുന്നതിനും പ്രൊസസ്സ് ചെയ്യുന്നതിനും ആവശ്യക്കാർക്ക് വിവരങ്ങൾ നൽകുന്നതിനും വേണ്ടി നല്ല ശേഷി കൂടിയ ക്ഷമതയുള്ള സർവറുകളും നെറ്റ് വർക്കിങ്ങ് ഉപകരണങ്ങളും ഉണ്ടാവും. ഇത്തരം ഉപകരണങ്ങൾ സൂക്ഷിയ്ക്കാനുള്ള ഒരു സ്ഥിരമായ റൂമിനെ ഡാറ്റസെൻറർ എന്നു പറയുന്നു. ഒരു കെട്ടിടത്തിനുള്ളിൽ ഒരു സമർപ്പിത ഇടം, അല്ലെങ്കിൽ കമ്പ്യൂട്ടർ സംവിധാനങ്ങൾ സ്ഥാപിക്കാൻ ഉപയോഗിക്കുന്ന ഒരു കൂട്ടം കെട്ടിടങ്ങൾ  ടെലികമ്മ്യൂണിക്കേഷൻസ്, സ്റ്റോറേജ് സിസ്റ്റങ്ങൾ തുടങ്ങിയ ഘടകങ്ങൾ ഉണ്ടാകും. 
## കുറിപ്പുകൾ

## അവലംബം

## പുറംകണ്ണികൾ

* Lawrence Berkeley Lab - Research, development, demonstration, and deployment of energy-efficient technologies and practices for data centers
* DC Power For Data Centers Of The Future - FAQ: 380VDC testing and demonstration at a Sun data center.
* White Paper - Property Taxes: The New Challenge for Data Centers
* The European Commission H2020 EURECA Data Centre Project  - Data centre energy efficiency guidelines, extensive online training material, case studies/lectures (under events page), and tools.

വർഗ്ഗം:കമ്പ്യൂട്ടർ ഡാറ്റ
വർഗ്ഗം:കമ്പ്യൂട്ടർ മെമ്മറി
വർഗ്ഗം:ക്ലൗഡ് കമ്പ്യൂട്ടിങ്ങ്
വുമൺ ആസ് എ വൈസ് വിർജിൻ

1510-ൽ സെബാസ്റ്റ്യാനോ ഡെൽ പിയോംബോ വരച്ച എണ്ണച്ചായാചിത്രമാണ് **വുമൺ ആസ് എ വൈസ് വിർജിൻ.** ഇപ്പോൾ വാഷിംഗ്ടണിലെ നാഷണൽ ഗാലറി ഓഫ് ആർട്ടിൽ ഈ ചിത്രം സംരക്ഷിച്ചിരിക്കുന്നു. 

ബുദ്ധിമതിയും വിഡ്ഢിയുമായ കന്യകമാരുടെ ഉപമയിൽ നിന്നുള്ള ബുദ്ധിമതിയായ കന്യകമാരിൽ ഒരാളെ ഈ ചിത്രത്തിൽ ചിത്രീകരിച്ചിരിക്കുന്നു. ശലോമി വിത് ദ ഹെഡ് ഓഫ് ജോൺ ദി ബാപ്റ്റിസ്റ്റ് എന്ന ചിത്രത്തിലും മേരി മഗ്ദലീനയായി സെന്റ് ജോൺ ക്രിസോസ്റ്റം അൾത്താർപീസ് എന്ന ചിത്രത്തിലും ഒരേ മാതൃകയെ തന്നെ രണ്ട് ചിത്രങ്ങളിലും സമാനമായ രീതിയിൽ ചിത്രീകരിച്ചിരിക്കുന്നു. മാതൃക ഒരു പക്ഷെ കലാകാരന്റെ കാമുകി ആയിരിക്കാം.

1650-ൽ ആന്റ്‌വെർപ്പിൽ ജേക്കബ്സ് വാൻ വീർലിന്റെയും ഭാര്യ ജാനിന്റെയും ഉടമസ്ഥതയിലുള്ളതായിരുന്നു ഈ ചിത്രം. പിന്നീട് 1870-ൽ ക്രിസ്റ്റിയുടെ ലേലം വഴിയും കോൾനാഗി ഇടനിലക്കാരനായും ലണ്ടനിലെ എഡ്വേർഡ് വൈറ്റിന്റെ ശേഖരത്തിൽ ഈ ചിത്രം രേഖപ്പെടുത്തിയിട്ടുണ്ട്. തുടർന്ന് തേംസിലെ റിച്ച്മണ്ടിലെ ഡൗട്ടി ഹൗസിലെ സർ ഫ്രാൻസിസ് കുക്കിന് കൈമാറി. ഒടുവിൽ 1947-ൽ അദ്ദേഹത്തിന്റെ പിൻഗാമികൾ സാമുവൽ എച്ച്. ക്രെസ് ഫൗണ്ടേഷന് വിറ്റു. 1952-ൽ അതിന്റെ ഇപ്പോഴത്തെ ഉടമയ്ക്ക് സംഭാവനയായി നൽകി.

## അവലംബം

വർഗ്ഗം:നാഷണൽ ഗാലറി ഓഫ് ആർട്ടിന്റെ ശേഖരങ്ങൾ
വർഗ്ഗം:സ്ത്രീകളുടെ ചിത്രങ്ങൾ
എക്കോടൈപ്പ്

വലത്ത്‌|ലഘുചിത്രം|200x200ബിന്ദു| ഇന്റർനാഷണൽ മോസ് സ്റ്റോക്ക് സെന്ററിൽ സംഭരിച്ചിരിക്കുന്ന ''ഫിസ്കോമിട്രെല്ല പാറ്റെൻസുകളുടെ'' നാല് വ്യത്യസ്ത ഇക്കോടൈപ്പുകൾ
പരിണാമ ആവാസവിജ്ഞാനീയത്തിൽ , ഒരു എക്കോടൈപ്പ്**,**  അല്ലെങ്കിൽ എക്കോസ്പീഷീസ് എന്നത് സവിശേഷമായ പരിസ്ഥിതി സാഹചര്യങ്ങളിൽ ജനിതകപരമായ അനുകൂലനങ്ങൾ ഉള്ള  സ്പീഷീസിനുള്ളിലെ ജനിതകപരമായി വ്യത്യസ്തപ്പെട്ട ഇനത്തേയോ, വർണ്ണത്തേയോ (Race) സൂചിപ്പിക്കാനായാണ് ഉപയോഗിക്കുന്നത്.

സധാരണയായി, എക്കോടൈപ്പുകൾ അവ ജീവിക്കുന്ന പരിസ്ഥിതിയിലുള്ള വ്യത്യാസങ്ങൾ അവയുടെ ഫീനോടൈപ്പിനെ സ്വാധീനിക്കുന്നുവെങ്കിലും (രൂപവിജ്ഞാനീയം അല്ലെങ്കിൽ ഫിസിയോളജി) ഭൂമിശാസ്ത്രപരമായി സാമീപ്യമുള്ള സ്ഥലങ്ങളിലെ എക്കോടൈപ്പുകൾക്ക് പ്രത്യുൽപ്പാദനശേഷി നഷ്ടപ്പെടാതെ ഇന്റർബ്രീഡിങ്ങിൽ ഏർപ്പെടാനുള്ള കഴിവുണ്ട്.

## നിർവചനം
ഒരു ഇക്കോടൈപ്പ് എന്നത് സബ്സ്പീഷീസായി വർഗ്ഗീകരിക്കാൻ ആവശ്യമായ ഫീനോടൈപ്പിക് വ്യതിയാനങ്ങൾ വളരെ കുറഞ്ഞതും സൂക്ഷമേറിയതുമായ ഒരു വകഭേദമാണ്. പുൽമേട്, വനം, ചതുപ്പ്, മണൽക്കൂനകൾ തുടങ്ങിയ വ്യത്യസ്തമായ ആവാസസ്ഥാനങ്ങൾ സൃഷ്ടിക്കുന്ന പാരിസ്ഥിതികനീഷേകൾ ഉൾപ്പെടുന്ന ഒരേ ഭൂമിശാസ്ത്രമേഖലകളിൽ ഈ വ്യത്യസ്തവകഭേദങ്ങൾ കാണപ്പെടാം.  സമാനമായ പാരിസ്ഥിതിക അവസ്ഥകൾ ഉള്ളതും  വലിയതോതിൽ വേർതിരിക്കപ്പെട്ടതുമായ സ്ഥലങ്ങളിൽ വ്യത്യസ്ഥ സ്ഥലങ്ങളിലായി സമാനമായ ഒരു ഇക്കോടൈപ്പ് ഉണ്ടാകാൻ സാധ്യതയുണ്ട്. വ്യത്യസ്ത ആവാസ വ്യവസ്ഥകളിൽ നിലനിൽക്കുന്ന ഒരു ഇക്കോടൈപ്പ് ഒരു ഉപജാതിയിൽ നിന്ന് വ്യത്യസ്തമാണ്. മൃഗങ്ങളിൽ, ഇക്കോടൈപ്പുകൾ അവയുടെ വ്യത്യസ്ത സ്വഭാവസവിശേഷതകൾക്ക് കടപ്പെട്ടിരിക്കുന്നത് വളരെ പ്രാദേശികമായ പരിസ്ഥിതികഫലങ്ങളോടാണ്.  അതിനാൽ, ഇക്കോടൈപ്പുകൾക്ക് ടാക്സോണമിക് റാങ്ക് ഇല്ല. 

## ഉദാഹരണങ്ങൾ

## ഇതും കാണുക
&nbsp;
*അനുകൂലനം
*ശാസ്ത്രീയ വർഗ്ഗീകരണം
*Cline (biology)
*Ecotope
*Epigenetics
*ജീവപരിണാമം
*Polymorphism (biology)
*Ring species
*Speciation
*Species problem
*Terroir

## കുറിപ്പുകൾ


## അവലംബങ്ങൾ

വർഗ്ഗം:ആവാസവിജ്ഞാനം
വർഗ്ഗം:ജന്തുശാസ്ത്രം
വർഗ്ഗം:സസ്യശാസ്ത്രം
വെർനലൈസേഷൻ

[ലഘുചിത്രം| അനേകം സ്പീഷീസുകളിൽ [കുറശ്ശാണി|കുറശ്ശാണികൾ പൂവിടാൻ വെർനലൈസേഷൻ ആവശ്യമാണ്. ]]
ശൈത്യകാലത്ത് നീണ്ടുനിൽക്കുന്ന തണുപ്പോ അല്ലെങ്കിൽ കൃത്രിമമായ സമാനസാഹചര്യമോ ഉപയോഗിച്ചുകൊണ്ട് ഒരു സസ്യത്തിന്റെ പുഷ്പ്പിക്കുന്ന പ്രക്രിയയെ ഉദ്ദീപിക്കുന്നതിനെയാണ് **വെർനലൈസേഷൻ (" [[വസന്തം|വസന്തകാലത്ത്]] "** എന്നർഥമുള്ള ***വെർനസ്''' എന്ന '''[[ലാറ്റിൻ]]''' പദത്തിൽ നിന്നും***)*' എന്നു പറയുന്നത്. വെർനലൈസേഷനുശേഷം, സസ്യങ്ങൾ പുഷ്പിക്കാനുള്ള കഴിവ് നേടുമെങ്കിലും അവ യഥർഥത്തിൽ പൂവിടുന്നതിനുമുമ്പ് അധിക സീസണൽ സൂചനകളോ ആഴ്ചകളുടെ വളർച്ചയോ ആവശ്യമായി വന്നേക്കാം. ഔഷധ സസ്യങ്ങളിൽ പുതിയ മുളകളും ഇലകളും ഉൽ‌പാദിപ്പിക്കാൻ ആവശ്യമായ താഴ്ന്നതാപനില മൂലമുള്ള നിദ്രാവസ്ഥയെ സൂചിപ്പിക്കാനായി ഈ പദം ഉപയോഗിക്കാറുണ്ട്  എന്നാൽ ഈ ഉപയോഗത്തെ നിരുൽസാഹപ്പെടുത്തുകയാണ് പതിവ്.  

മിതശീതോഷ്ണ കാലാവസ്ഥയിൽ വളരുന്ന പല ചെടികൾക്കും വെർനലൈസേഷൻ ആവശ്യമാണ്. അവയ്ക്ക് പുഷ്പ്പിക്കുന്നതിനോ പുഷ്പിക്കൽ പ്രക്രിയയെ ത്വരിതപ്പെടുത്തുന്നതിനോ ശീതകാലത്തെ താഴ്ന്ന താപനിലയുടെ ആവശ്യകതയുണ്ട്. ശരത്കാലത്തിനു പകരം വസന്തകാലത്തും ശൈത്യകാലത്തും പ്രത്യുൽപാദനവികസനവും വിത്ത് ഉൽപാദനവും നടക്കുന്നുവെന്ന് ഇത് ഉറപ്പാക്കുന്നു.  ആവശ്യമായ തണുപ്പിനെ ചിൽ അവേഴ്സുപയോഗിച്ച് സൂചിപ്പിക്കുന്നു. സാധാരണ വെർനലൈസേഷൻ താപനില 1 മുതൽ 7 ഡിഗ്രി സെൽഷ്യസ് വരെയാണ് (34 മുതൽ 45 ഡിഗ്രി ഫാരൻഹീറ്റ്).  

ഫലവൃക്ഷങ്ങൾ പോലുള്ള അനേകം [[ചിരസ്ഥായി]] സ്പീഷീസുകൾക്ക്, ഡോർമൻസിയെ ഉദ്ദീപിക്കുന്നതിനു വേണ്ടി ആദ്യം താഴ്ന്ന താപനിലയുള്ള ഒരു കാലയളവ് ആവശ്യമുണ്ട്; പിന്നീട് ഇക്കാലയളവിനുശേഷം, സസ്യം പുഷ്പ്പിക്കുന്നതിനു മുൻപ് വീണ്ടും ഡോർമൻസിയിൽ നിന്നും പുറത്തുവരുന്നു. അതോടൊപ്പം [[ബഹുവർഷി|ബഹുവർഷികളായ]] ശൈത്യകാല [[ഏകവർഷി|ഏകവർഷികളും]] [[ദ്വിവർഷി|ദ്വിവർഷികളും]] *അരാബിഡോപ്സിസിന്റെ* ചില എക്കോടൈപ്പുകളും  [[ഗോതമ്പ്]] പോലെയുള്ള ശീതകാല[[സിറിയൽ|ധാന്യങ്ങളും]] പൂവിടുന്നതിനു മുൻപ് താഴ്ന്നതാപനിലയുടെ ഒരു നീണ്ട കാലയളവിലൂടെ കടന്നു പോകണം. 

== *അറബിഡോപ്‌സിസ് തലിയാനയിൽ* ==
[[പ്രമാണം:Arabidopsis_thaliana_rosette.png|ലഘുചിത്രം| *അറബിഡോപ്‌സിസ് തലിയാന'' റോസെറ്റ് വെർനലൈസേഷനു മുൻപ് ഫ്ലോറൽ സ്പൈക്ക് ഇല്ലാതെ ]]

## ഡീവെർനലൈസേഷൻ
വെർനലൈസേഷൻ നടത്തിയ ഒരു ചെടിയെ താഴ്ന്നതും ഉയർന്നതുമായ താപനില ഉപയോഗിച്ച് അതിൽ നിന്നും പുറത്തു കടത്താൻ സാധിക്കും. ഇതിനെയാണ് ഡീവെർനലൈസേഷൻ എന്നു പറയുന്നത്. ഉദാഹരണത്തിന്, വാണിജ്യപരമായി ഉള്ളി കൃഷിചെയ്യുന്ന കർഷകർ കുറഞ്ഞ താപനിലയിൽ നടീൽവസ്തുക്കളെ സംഭരിക്കുന്നു, പക്ഷേ നടുന്നതിന് മുമ്പ് അവയെ ഡീവെർനലൈസേഷൻ പ്രക്രിയയ്ക്കു ഭാഗമാക്കുന്നു. കാരണം  കൃഷിക്കാർക്ക് ആവശ്യം ചെടിയുടെ ബൾബ് (ഭൂകാണ്ഡം) കൂടുതൽ വലുതാകുക എന്നതാണ് അല്ലാതെ പൂക്കൾ ഉണ്ടാകുക എന്നതല്ല.  

## അവലംബങ്ങൾ

## പുറം കണ്ണികൾ

* https://www.jic.ac.uk/staff/caroline-dean/vernalization.htm 
* ന്യൂ സയന്റിസ്റ്റിലെ ലേഖനം 
വർഗ്ഗം:പ്ലാന്റ് ഫിസിയോളജി
ഫോട്ടോപീരിയോഡിസം

**ഫോട്ടോപീരിയോഡിസം** എന്നത് രാത്രിയുടെ നീളം അല്ലെങ്കിൽ ഇരുണ്ട കാലഘട്ടത്തോടുള്ള ജീവികളുടെ ശാരീരിക പ്രതികരണമാണ്. സസ്യങ്ങളിലും മൃഗങ്ങളിലും ഇത് സംഭവിക്കുന്നുണ്ട്. പ്രകാശത്തിന്റെയും ഇരുണ്ട കാലഘട്ടങ്ങളുടെയും ആപേക്ഷികദൈർഘ്യത്തോടുള്ള സസ്യങ്ങളുടെ വികാസ പ്രതികരണങ്ങളായി ഫോട്ടോപീരിയോഡിസത്തെ നിർവചിക്കാം. ഫോട്ടോപീരിയോഡുകൾ അനുസരിച്ച് അവയെ മൂന്ന് ഇനങ്ങളായി തിരിച്ചിരിക്കുന്നു: ഹ്രസ്വം,  ദീർഘം, ന്യൂട്രൽ.

## സസ്യങ്ങൾ
പല പൂച്ചെടികളും (പുഷ്പിതസസ്യങ്ങൾ) രാത്രിയുടെ ദൈർഘ്യത്തിലുള്ള കാലാനുസൃതമായ മാറ്റങ്ങളെ അല്ലെങ്കിൽ ഫോട്ടോപിരീഡിനെ സിഗ്നലുകളായി എടുത്ത് ഒരു ഫോട്ടോറിസെപ്റ്റർ പ്രോട്ടീൻ അതായത് ഫൈറ്റോക്രോം അല്ലെങ്കിൽ ക്രിപ്‌റ്റോക്രോം  ഉപയോഗിച്ച് തിരിച്ചറിയുന്നു. മറ്റൊരു ഉപവിഭാഗത്തിൽ, *നിർബന്ധിത* ഫോട്ടോപീരിയോഡിക് സസ്യങ്ങൾക്ക് പൂവിടുമ്പോൾ ഒരു നീണ്ട അല്ലെങ്കിൽ ഹ്രസ്വമായ രാത്രി ആവശ്യമാണ്, അതേസമയം *ഫാക്കൽറ്റീവ്* ഫോട്ടോപീരിയോഡിക് സസ്യങ്ങൾ ഈ സാഹചര്യമില്ലെങ്കിലും പൂവിടാൻ സാധ്യതയുണ്ട്. 

## ഇതും കാണുക

* ക്രോണോബയോളജി 
* ഫ്ലോറിജെൻ 
* സ്കോട്ടോബയോളജി 

## അവലംബങ്ങൾ

## കൂടുതൽ വായനയ്ക്ക്

* ഡിഇ ഫോസ്കറ്റ്, *സസ്യവളർച്ചയും വികസനവും, ഒരു തന്മാത്രാ സമീപനം.* അക്കാദമിക് പ്രസ്സ്, സാൻ ഡീഗോ, 1994, പേ. &nbsp; 495. 
* ബി. തോമസും ഡി. വിൻസ്- *പ്ര്യൂ, സസ്യങ്ങളിലെ ഫോട്ടോപെരിയോഡിസം (രണ്ടാം പതിപ്പ്).* അക്കാദമിക് പ്രസ്സ്, 1997 
വർഗ്ഗം:പ്ലാന്റ് ഫിസിയോളജി
വർഗ്ഗം:സസ്യശാസ്ത്രം
വർഗ്ഗം:ജന്തുശാസ്ത്രം
പാരഡൈം ഷിഫ്റ്റ്

വിവിധശാസ്ത്ര വിഷയങ്ങളുമായി ബന്ധപ്പെട്ട് അതിന്റെ അടിസ്ഥാന ആശയങ്ങളിലും പ്രയോഗരംഗത്തും വരുന്ന അടിസ്ഥാനപരമായ മാറ്റത്തെ കുറിക്കാൻ അമേരിക്കൻ ഭൗതികശാസ്ത്രജ്ഞനും തത്ത്വചിന്തകനുമായ തോമസ് കുൻ മുന്നോട്ട് വച്ച ഒരു പ്രയോഗമാണ് **പാരഡൈം ഷിഫ്റ്റ്** അഥാവ **മാതൃകാമാറ്റം** അല്ലങ്കിൽ വിചാരമാതൃകകളിലെ മാറ്റം. ഈ പദം ശാസ്ത്ര വിഷയങ്ങളുമായി ബന്ധപ്പെട്ട് മാത്രമല്ല ശാസ്ത്രേതര വിഷയങ്ങളുമായി ബന്ധപ്പെട്ട അടിസ്ഥാനപരമായ മാറ്റം അല്ലങ്കിൽ നമ്മുടെ കാഴ്ചപ്പാടിൽ വരുന്ന സമൂലമാറ്റം എന്നിവയെ കുറിക്കാനും വ്യാപകമായി ഉപയോഗിച്ചു വരുന്നു.
*ദി സ്ട്രക്ചർ ഓഫ് സയന്റിഫിക് റെവല്യൂഷനിൽ* (1962) എന്ന പുസ്തകത്തിലാണ് കുൻ പാരാഡിം ഷിഫ്റ്റ് എന്ന വാക്ക് ഉപയോഗിച്ചത്.

## അവലംബം

വർഗ്ഗം:തത്ത്വശാസ്ത്രം
കലാമണ്ഡലം രാജലക്ഷ്മി

കേരളീയയായ നർത്തകിയാണ് **കലാമണ്ഡലം രാജലക്ഷ്മി.**  മോഹിനിയാട്ടം, കുച്ചിപ്പുടി എന്നീ നൃത്ത ഇനങ്ങളിൽ വിദഗ്ദ്ധയാണ്. കേരള കലാമണ്ഡലത്തിൽ 1984 മുതൽ മുപ്പതു വർഷത്തോളം കുച്ചിപ്പുടി അധ്യാപികയായിരുന്നു. 2019 ൽ കേരള സംഗീതനാടക അക്കാദമി പുരസ്കാരം ലഭിച്ചു. ദൂരദർശനിലെ എ ഗ്രേഡ് ആർട്ടിസ്റ്റാണ്. സ്വദേശത്തും വിദേശത്തും നിരവധി വേദികളിൽ നൃത്താവതരണം നടത്തിയിട്ടുണ്ട്.

## ജീവിതരേഖ
എറണാകുളത്തെ ആലുവ സ്വദേശിയാണ്. ഏരൂർ ഗവ ഹൈസ്കൂളിലും സെന്റ് ഫ്രാൻസിസ് സ്കൂളിലും  ഫാക്റ്റ് ഹൈസ്കൂളിലുമായിരുന്നു പഠനം. പന്ത്രണ്ടാം വയസ്സു മുതൽ കലാമണ്ഡലത്തിൽ പഠനമാരംഭിച്ചു. കലാമണ്ഡലം സത്യഭാമ, കലാമണ്ഡലം ലീല എന്നിവരുടെ ശിഷ്യയാണ്. പതിനേഴാം വയസ്സിൽ വിവാഹനന്തരം ആലുവയിലേക്കു താമസം മാറി. കലാമണ്ഡലം ചന്ദ്രികയുടെ പക്കൽ കുച്ചിപുഡി അഭ്യസിച്ചു. പിന്നീട് ആന്ധ്രയിലെ എലൂരിലെ വേദാന്തം പ്രഹ്ളാദ ശർമ്മയുടെ പക്കൽ വിദഗ്ദ്ധ പരിശീലനം നേടി. 1984ൽ കുച്ചിപുഡി കേരള കലാമണ്ഡലത്തിൽ പഠന വിഷയമായതോടെ അവിടെ അധ്യാപികയായി.  

## പുരസ്കാരങ്ങൾ

* 2019 ൽ കേരള സംഗീതനാടക അക്കാദമി പുരസ്കാരം
* കേരള കലാമണ്ഡലം പുരസ്കാരം

## അവലംബം


വർഗ്ഗം:മോഹിനിയാട്ടം നർത്തകർ
വർഗ്ഗം:കുച്ചിപ്പുടി കലാകാരന്മാർ
വർഗ്ഗം:കേരള സംഗീതനാടക അക്കാദമി പുരസ്കാരം ലഭിച്ചവർ
ഐഡന്റിഫിക്കേഷൻ കീ

ജീവശാസ്ത്രത്തിൽ, സസ്യങ്ങൾ, മൃഗങ്ങൾ, ഫോസിലുകൾ, സൂക്ഷ്മാണുക്കൾ, പരാഗരേണുക്കൾ എന്നിവ പോലുള്ള ജൈവശാസ്ത്രപരമായ വസ്തുക്കളെ തിരിച്ചറിയാൻ സഹായിക്കുന്ന അച്ചടിച്ചതോ അല്ലെങ്കിൽ കമ്പ്യൂട്ടർ സഹായത്തോടെയുള്ള ഉപകരണമോ ആണ് ഒരു **ഐഡന്റിഫിക്കേഷൻ കീ**. രോഗങ്ങൾ,മണ്ണിന്റെ തരം, ധാതുക്കൾ, അല്ലെങ്കിൽ പുരാവസ്തുക്കൾ, നരവംശശാസ്ത്രപരമായ കരകൗശലവസ്തുക്കൾ എന്നിങ്ങനെയുള്ള വിവിധതരം വസ്തുക്കളെ തിരിച്ചറിയാൻ ഐഡന്റിഫിക്കേഷൻ കീകളെ മറ്റ് ശാസ്ത്ര-സാങ്കേതിക മേഖലകളിലും ഉപയോഗിക്കുന്നു.     

പരമ്പരാഗതമായി തിരിച്ചറിയൽ കീകൾ സാധാരണയായി **സിംഗിൾ ആക്സസ് കീകളുടെ** രൂപമാണ് സ്വീകരിച്ചിരിക്കുന്നത്. *തിരിച്ചറിയൽ ഘട്ടങ്ങളുടെ* ഒരു നിശ്ചിത ശ്രേണി വാഗ്ദാനം ചെയ്തുകൊണ്ടാണ് ഇവ പ്രവർത്തിക്കുന്നത്. അതായത് ഓരോ ഘട്ടത്തിലും വിപരീതസ്വഭാവത്തോടെയുള്ള ചോദ്യങ്ങൾ ഉണ്ടാകും, ഓരോ ഘട്ടത്തിലും നാം തെരഞ്ഞെടുക്കുന്ന ഉത്തരമാണ് തുടർന്നു വരുന്ന ഘട്ടത്തെ നിർണ്ണയിക്കുന്നു. ഓരോ ഘട്ടത്തിലും വിപരീതസ്വഭാവമുള്ള  ഒരു ജോഡി ചോദ്യം മാത്രമേ ഉള്ളൂ എങ്കിൽ ആ കീയെ, **dichotomous** എന്നാണ് പറയുന്നു, അനേകം ജോഡി ചോദ്യങ്ങൾ ഉണ്ടെങ്കിൽ ആ കീയെ **polytomous** എന്നു പറയാം. ആധുനിക രീതിയിലുള്ള **മൾട്ടി-ആക്സസ്** അല്ലെങ്കിൽ **സംവേദനാത്മക** കീകൾ തിരിച്ചറിയൽ ഘട്ടങ്ങളേയും അവയുടെ ക്രമത്തേയും സ്വതന്ത്രമായി തിരഞ്ഞെടുക്കാൻ അനുവദിക്കുന്നുണ്ട്. 

## ഇതും കാണുക

* ക്രിപ്റ്റിക് സ്പീഷീസ് കോംപ്ലക്സ് 
* ശാസ്ത്രീയ വർഗ്ഗീകരണം 
* സിംഗിൾ ആക്‌സസ് കീ 
* മൾട്ടി ആക്സസ് കീ 

## അവലംബങ്ങൾ

## പുറംകണ്ണികൾ

* HTML 5 ഉള്ള ലൂസിയാന 2013 വി 3 ന്റെ പുല്ലുകളിലേക്ക് വിഷ്വൽ, ടച്ച്, വിവർത്തനം ചെയ്യാവുന്ന ജനറിക് ഐഡന്റിഫിക്കേഷൻ  
* ലിന്നേയസ് II - സംവേദനാത്മക തിരിച്ചറിയലും വിവരണാത്മക ഡാറ്റ മാനേജുമെന്റ് സോഫ്റ്റ്വെയറും 
* എക്സ്പർ 3 - ഓൺലൈൻ സംവേദനാത്മക തിരിച്ചറിയലും സഹകരണ പതിപ്പ് ഉപകരണവും 
* എക്സ്പർ 2 - ഇന്ററാക്ടീവ് ഐഡന്റിഫിക്കേഷനും വിവരണാത്മക ഡാറ്റ മാനേജുമെന്റ് സോഫ്റ്റ്വെയറും 
* തിരിച്ചറിയൽ കീ വെബ് സേവനം 
* സംവേദനാത്മക കീകളുടെ തത്വങ്ങൾ  
* സംവേദനാത്മക തിരിച്ചറിയലിനും വിവരങ്ങൾ വീണ്ടെടുക്കുന്നതിനുമുള്ള പ്രോഗ്രാമുകൾ  
* ലൂസിഡ് - ഇന്ററാക്ടീവ് ഐഡന്റിഫിക്കേഷനും ഡയഗ്നോസ്റ്റിക്സ് കീ സോഫ്റ്റ്വെയറും 
* വിൻഡോസ് 7.0 നായുള്ള ബയോബേസ് - ബാക്ടീരിയയുടെ കമ്പ്യൂട്ടർ സഹായത്തോടെയുള്ള തിരിച്ചറിയൽ 
* ജീവിതം കണ്ടെത്തുക - സംവേദനാത്മക ഗൈഡുകളും സ online ജന്യ ഓൺലൈൻ ഗൈഡ് വികസന സ്ഥലവും 
* റോയൽ എൻ‌ടോമോളജിക്കൽ സൊസൈറ്റി ഓഫ് ലണ്ടൻ കീകളെക്കുറിച്ചുള്ള ബയോ ഇമേജസ് അഭിപ്രായങ്ങൾ 
* ഡിമിട്രീവ് ഇന്ററാക്ടീവ് കീകൾ 
* ഡികെ - ദ്വിമാന ടാക്സോണമിക് കീകളുടെ എഡിറ്റർ 
വർഗ്ഗം:വർഗ്ഗീകരണം (ജീവശാസ്ത്രം)
വർഗ്ഗം:സസ്യവർഗ്ഗീകരണം
മാ ഹൊയ്‌ലോങ്

1810-71 കാലയളവിൽ ചൈനയിൽ ജീവിച്ചിരുന്ന നക്ഷബന്ധിയ്യ ജഹ്‌റിയ്യ സൂഫികളിൽ പ്രമുഖനും അഞ്ചാം തലമുറ ആചാര്യനുമാണ് "മാ ഹൊയ്‌ലോങ്" (ചൈനീസ്: 馬化龍) 1862 ഇൽ ചിങ്  രാജവംശത്തിനെതിരെ ആരംഭിച്ച സായുധ വിപ്ലവത്തിൻറെ അമരക്കാരനായിരുന്ന ഇദ്ദേഹം വധശിക്ഷയ്ക്ക് വിധേയമായി കൊല്ലപ്പെട്ടു.   

## ജീവിത രേഖ
പ്രാഥമിക പഠനങ്ങളെ തുടർന്ന് മതവിദ്യാഭ്യാസം നേടിയ "മാ ഹൊയ്‌ലോങ്" നക്ഷബന്ദിയ്യ ത്വരീഖത്ത് സ്വീകരിച്ചു അദ്ധ്യാത്മ രംഗത്തേക്ക് പ്രവേശിച്ചു. ജഹ്‌റിയ്യ സൂഫികളിലെ പ്രമുഖനായി മാറിയ ഇദ്ദേഹം ആചാര്യനായിരുന്ന "മാ യിദോ"യുടെ നിര്യാണത്തെ തുടർന്ന് 1849 ഇൽ ജഹ്‌റിയ്യ ഖലീഫയായി നിയുക്തനായി.  

1862 ഇൽ വിപ്ലവം പൊട്ടി പുറപ്പെട്ടതിനെ തുടർന്ന് ജിഞ്ചിപൂവിലെ ജഹ്‌റിയ്യ ഖാൻഖാഹ് കേന്ദ്രീകരിച്ചായിരുന്നു പിന്നീട് ഇദ്ദേഹത്തിൻറെ പ്രവർത്തനം. ചിങ് ഭരണകൂടത്തിൽ നിന്നും പ്രവിശ്യകൾ സ്വാതന്ത്രമാക്കിയെങ്കിലും അതിശക്തമായ പട്ടാളത്തെ വിന്യസിച്ചു വർഷങ്ങൾക്കകം പ്രദേശങ്ങൾ രാജാവ് തിരിച്ചു പിടിച്ചു. 1869 ജൂലായിൽ ജിഞ്ചിപൂ നഗരം കീഴടക്കിയ ക്വിങ് സൈന്യം ഖാൻഖാഹ് ഉൾകൊള്ളുന്ന കോട്ടയ്ക്ക് ചുറ്റുമായി കനത്ത ഉപരോധം ഏർപ്പെടുത്തി. ഭക്ഷ്യ ക്ഷാമത്തെ തുടർന്ന് നിരവധി തവണ സർക്കാർ പ്രതിനിധികളുമായി ഒത്ത് തീർപ്പ് ചർച്ചകൾക്ക് മാ ഹൊയ്‌ലോങ് തയ്യാറായി. ജനങ്ങൾക്കും, അനുയായികൾക്കും സുരക്ഷ ഉറപ്പ് നൽകിയതിനെ  തുടർന്ന് 1871 ജനുവരിയിൽ സൈന്യത്തിന് മുന്നിൽ "മാ ഹൊയ്‌ലോങ്" കീഴടങ്ങി. മറ്റൊരു വിവരണമനുസരിച്ചു അദ്ദേഹം ഒറ്റുകൊടുക്കപ്പെടുകയായിരുന്നു. മാ ഹൊയ്‌ലോങ്ങിനെയും സംഘത്തെയും ബന്ധസ്ഥരാക്കിയ സൈന്യം  ധാരണ തെറ്റിച്ചു നഗരത്തിൽ കൂട്ട കശാപ്പ് നടത്തി, സ്ത്രീകളും കുട്ടികളുമടക്കം ആയിരങ്ങൾ കൊല്ലപ്പെട്ടു. നഗരം പൂർണ്ണമായും നശിപ്പിച്ചു. 

കാരാഗൃഹത്തിൽ അടച്ച  മാ ഹൊയ്‌ലോങ്ങിനെയും എൺപതോളം  ജഹ്‌റിയ്യ വിപ്ലവ നേതാക്കളെയും കൊടിയ പീഡനങ്ങൾക്കിരയാക്കിയ ശേഷം  1871 മാർച്ച് രണ്ടാം തീയതി തലവെട്ടി കൊന്നു. മാ ഹൊയ്‌ലോങ്ങിൻറെ മകളും ചെറുമകനുമൊഴികെയുള്ള മുഴുവൻ കുടുംബത്തെയും ബന്ധുക്കളെയും ഒന്നൊഴിയാതെ സൈന്യം വേട്ടയാടി കൊന്നു. യുനാൻ പ്രവിശ്യയിലായിരുന്നതിനാലാണ് മകനും ചെറുമകനും മരണത്തിൽ നിന്നും രക്ഷപ്പെട്ടതെന്ന് വിശ്വസിക്കപ്പെടുന്നു.

വുജോങിലെ "ദൊങ് ത" നഗരത്തിലാണ് മാ ഹൊയ്‌ലോങ്ങിൻറെ സ്മൃതി കുടീരം സ്ഥിതി ചെയ്യുന്നത്. സിചി ലാങ്‌സി ഗോൺബെ (四旗梁子拱北) എന്നാണിതറിയപ്പെടുന്നത്.  ചൈനയിലെ പ്രശസ്തമായ  ഒരു മഖ്ബറയാണ് ഇത്.  ഹൊയ്‌ലോങ്ങിൻറെ ഓർമ്മ പുതുക്കി പതിറ്റാണ്ടുകളുടെ ഇടവേളകളിൽ ദിഖ്‌ർ സദസ്സ് (അർ മയ്‌ലി 尔麦里) നടത്തപ്പെടാറുണ്ട്. 1985 ലാണ് അവസാന കൂടിച്ചേരൽ നടന്നത്. 

## സ്രോതസ്സുകൾ
*
*
*Jonathan N. Lipman, "Ethnicity and Politics in Republican China: The Ma Family Warlords of Gansu" *Modern China*, Vol. 10, No. 3 (Jul., 1984), pp.&nbsp;285–316. (JSTOR)
*Jonathan N. Lipman, "Familiar Strangers: A History of Muslims in Northwest China (Studies on Ethnic Groups in China)", University of Washington Press (February 1998), . (Searchable text available on Amazon.com)
* The mausoleum of Ma Hualong Photo made ca. 1936 by Claude C. Pickens. This photo, and many related photos, in the proper context, can be found by going to the Harvard University Library Visual Information Access site, and entering "Pickens" and "Ma Hualong" in the first two of the search boxes.

## അവലംബം


വർഗ്ഗം :ചൈനീസ് സൂഫികൾ
വർഗ്ഗം :സൂഫി പോരാളികൾ
കേരള സംസ്ഥാന ടെലിവിഷൻ അവാർഡ് 2019

2019ലെ സംസ്ഥാന ടെലിവിഷൻ അവാർഡുകൾ സാംസ്‌കാരിക വകുപ്പ് മന്ത്രി എ.കെ. ബാലൻ 2020 സെപ്റ്റംബർ 19 ന് വാർത്താസമ്മേളനത്തിൽ പ്രഖ്യാപിച്ചു. കഥ, കഥേതര, രചന എന്നീ വിഭാങ്ങളാലായാണ് അവാർഡുകൾ. കഥാവിഭാഗത്തിൽ മികച്ച ടെലി ഫിലിമിനുള്ള പുരസ്‌കാരം (20 മിനിട്ടിൽ കുറവ്) – സാവന്നയിലെ മഴപ്പച്ചകൾ (കൈറ്റ് വിക്ടേഴ്‌സ്) സംവിധാനം – നൗഷാദ് നിർമ്മാണം – ഹർഷവർദ്ധൻ (15000 രൂപയും പ്രശസ്തിപത്രവും ശില്പവും)തിരക്കഥ – നൗഷാദ് (10000 രൂപയും പ്രശസ്തിപത്രവും ശില്പവും), മികച്ച ടെലി ഫിലിം – സൈഡ് എഫക്ട് (20 മിനിട്ടിൽ കൂടിയത്) (സെൻസേർഡ് പരിപാടി) സംവിധാനം -സുജിത് സഹദേവ് (20000 രൂപയും പ്രശസ്തിപത്രവും ശില്പവും) നിർമ്മാണം – അഭിലാഷ് (20000 രൂപയും പ്രശസ്തിപത്രവും ശില്പവും)തിരക്കഥ – ഷിബുകുമാരൻ (15000 രൂപയും പ്രശസ്തിപത്രവും ശില്പവും) ലഭിച്ചു.രചനാവിഭാഗത്തിൽ രാജൻ പെരുന്നയുടെ ‘പ്രൈം ടൈം- ടെലിവിഷൻ കാഴ്ചകൾ’ എന്ന പുസ്തകം മികച്ച ഗ്രന്ഥത്തിനുള്ള പുരസ്കാരം നേടി.

*

## അവലംബം


വർഗ്ഗം:ടെലിവിഷൻ
വർഗ്ഗം:ടെലിവിഷനുമായി ബന്ധപ്പെട്ട പുരസ്കാരങ്ങൾ
അലസ്സാഡ്രി അൾത്താർപീസ്

ഫിലിപ്പോ ലിപ്പി വരച്ച ഒരു ടെമ്പെറ പാനൽ ചിത്രമാണ് **അലസ്സാൻ‌ഡ്രി അൾത്താർ‌പീസ്.** **സെയിന്റ് ലോറൻസ് എൻത്രോൺഡ് ബിറ്റുവീൻ സെയിന്റ്സ് കോസ്മാസ് ആന്റ് ഡൊമെയ്ൻ ആന്റ് ഡോണേഴ്സ്, സെയിന്റ് ലോറൻസ് എൻത്രോൺഡ് വിത് സെയിന്റ്സ് ആന്റ് ഡോണേഴ്സ്** എന്നും ഈ ചിത്രം അറിയപ്പെടുന്നു. ഇപ്പോൾ ന്യൂയോർക്കിലെ മെട്രോപൊളിറ്റൻ മ്യൂസിയം ഓഫ് ആർട്ടിലാണ് ഈ ചിത്രം സംരക്ഷിച്ചിരിക്കുന്നത്. 

ഈ ചിത്രത്തിന്റെ തീയതി അനിശ്ചിതത്വത്തിലാണ്. മിക്ക കലാവിമർശകരും ഇത് 1440 കളുടെ മധ്യത്തിനും 1450 കളുടെ തുടക്കത്തിനുമിടയിൽ ആണ് സൃഷ്ടിച്ചതെന്ന് സ്ഥാപിക്കുന്നു. ചില അനുമാനങ്ങൾ ഉണ്ടെങ്കിലും 1453 ജനുവരി 20 ന്‌ |ജിയോവന്നി ഡി കോസിമോ ഡി മെഡിസിയുമായുള്ള ഗിനേവ്ര ഡെഗ്ലി അലസ്സാന്ദ്രിയയുടെ വിവാഹത്തിന് നൽകിയ കുടുംബ സമ്മാനമായിരിക്കാം ഈ ചിത്രം. യഥാർത്ഥത്തിൽ ഈ ചിത്രം ഒരൊറ്റ പാനൽ ഉൾക്കൊള്ളുന്നതായി കരുതപ്പെടുന്നു. പിന്നീട് ഒടുവിൽ ഇന്നത്തെ രൂപത്തിലേക്ക് ഒരു മടക്കെഴുത്തു ചിത്രം ആക്കി വിഭജിക്കുകയും ഫെഡറിക്കോ സെറി 1971-ൽ പാനലിന്റെ അടിഭാഗത്തും ലോറൻസിന്റെ കാലുകളും വീണ്ടും ഛായം ഉപയോഗിച്ച് പുനർനിർമ്മിക്കുകയും ചെയ്തു.മുട്ടുകുത്തിയ മറ്റൊരു രൂപം ഏതാണ്ട് പൂർണ്ണമായും നഷ്ടപ്പെടുകയും പെയിന്റ് ചെയ്ത ഉപരിതലത്തിന്റെ മറ്റ് ഭാഗങ്ങൾ കേടാകുകയോ നഷ്ടപ്പെടുകയോ ചെയ്തു.
## ചരിത്രം
ഫ്ലോറൻസിനടുത്തുള്ള വിൻസിഗ്ലിയാറ്റയിലെ അലസ്സാന്ദ്രി ഫാമിലി വില്ലയ്ക്കായി നിർമ്മിച്ചതായി വസാരിയുടെ ലൈവ്സ് ഓഫ് ആർട്ടിസ്റ്റ്സിൽ പരാമർശിച്ചിരിക്കുന്ന ചിത്രമാണിതെന്ന് കരുതപ്പെടുന്നു. 1790 ഓടെ ഈ ചിത്രം ഫ്ലോറൻസിലെ ബോർഗോ അൽബിസിയിലെ കുടുംബത്തിന്റെ പാലാസോയിലേക്ക് മാറ്റി. 1912-ൽ ഇത് ഒരു ലണ്ടൻ ആർട്ട് ഡീലർക്ക് വിറ്റു. അവർ ന്യൂയോർക്കിലെ മറ്റൊരാൾക്ക് വിറ്റു. അവിടെ നിന്ന് ഈ ചിത്രം 1935-ൽ ഇന്നത്തെ ഉടമയ്ക്ക് കൈമാറി.

## അവലംബം


വർഗ്ഗം:മെട്രോപോളിറ്റൻ കലാ മ്യൂസിയം ചിത്രങ്ങൾ
വർഗ്ഗം:ഫിലിപ്പോ ലിപ്പി ചിത്രീകരിച്ച ചിത്രങ്ങൾ
മോണോഗ്രാഫ്

ഒരു **മോണോഗ്രാഫ്** എന്നത് വിജ്ഞാനപ്രദമായ ഏതെങ്കിലും ഒരു പ്രത്യേക വിഷയത്തെക്കുറിച്ചുള്ളതോ അതല്ലെങ്കിൽ ഒരു വിഷയത്തെക്കുറിച്ചുള്ള കാഴ്ചപ്പാട് അവതരിപ്പിക്കുന്നതോ ആയ പ്രത്യേകമായ ഒരു രചനയാണ് (എന്നാൽ ഇവ റഫറൻസ്  രചനകളിൽ നിന്നും വ്യത്യാസപ്പെട്ടിരിക്കുന്നു) . ഇതു പലപ്പോഴും രചിക്കുന്നത് ഒരു എഴുത്തുകാരനോ അല്ലെങ്കിൽ ഒരു  കലാകാരനോ ആണ്. 

### ജീവശാസ്ത്രത്തിൽ
ജൈവവർഗീകരണശാസ്ത്രത്തിൽ, ഒരു മോണോഗ്രാഫ് എന്നത് ഒരു ടാക്സോണിനെക്കുറിച്ചുള്ള സമഗ്രമായ ഒരു അവലോകനമാണ്. മോണോഗ്രാഫുകൾ സാധാരണയായി ഒരു ഗ്രൂപ്പിനുള്ളിൽ അറിയപ്പെടുന്ന എല്ലാ സ്പീഷീസുകളേയും അവലോകനം ചെയ്യുകയും പുതുതായി കണ്ടെത്തിയ ഏതെങ്കിലും ജീവിവർഗ്ഗങ്ങളെ ചേർക്കുകയും ഗ്രൂപ്പിലെ പരിസ്ഥിതികബന്ധങ്ങൾ, ഭൂമിശാസ്ത്രപരമായവ്യാപനം, രൂപവ്യതിയാനങ്ങൾ എന്നിവയെക്കുറിച്ച് ലഭ്യമായ വിവരങ്ങൾ ശേഖരിക്കുകയും ഉദ്ഗ്രഥിക്കുകയും ചെയ്യുന്നു. 

## ഇതും കാണുക
* പ്രമാണീകരണം 

## അവലംബങ്ങൾ

വർഗ്ഗം:പ്രസിദ്ധീകരണം
വർഗ്ഗം:പുസ്തകങ്ങൾ സ്വഭാവമനുസരിച്ച്
ഫ്ലോറ

വലത്ത്‌|ചട്ടം| ഒരു ദ്വീപിലെ ഫ്ലോറയുടെ ലളിതമായ ഒരു ചിത്രീകരണം - എല്ലാ സസ്യജാലങ്ങളും ബോക്സുകളിലായി ഹൈലൈറ്റ് ചെയ്തുകാണിച്ചിരിക്കുന്നു.
**ഫ്ലോറ** എന്നത് ഒരു പ്രത്യേക മേഖലയിലോ, കാലയളവിലോ, കാണപ്പെടുന്ന എല്ലാ സസ്യങ്ങളേയും ചേർത്ത് പറയുന്ന പേരാണ്. പ്രകൃത്യാകാണപ്പെടുന്ന തദ്ദേശീയ (നാടൻ) സസ്യങ്ങളാണ് പൊതുവേ ഇതിൽ ഉൾപ്പെടുന്നത്. ജന്തുക്കളുടെ കാര്യമെടുത്തുകഴിഞ്ഞാൽ ഇതിനു സമാനമായ പദമാണ് ഫോണ (Fauna). ഫ്ലോറ, ഫോണ, പൂപ്പലുകൾ ഉൾപ്പെടുന്ന മറ്റ് ജീവിവർഗങ്ങൾ എന്നിവയേയും ഒന്നിച്ച് ചേർത്ത് ബയോട്ട എന്നു പറയാം. *[[ഗട്ട് ഫ്ലോറ]]*, *[[ ചർമ്മ സസ്യങ്ങൾ |സ്കിൻ ഫ്ലോറ]]* എന്ന രീതിയിൽ ചിലപ്പോൾ ബാക്ടീരിയകളേയും, പൂപ്പലുകളേയും ഫ്ലോറ ആയി കണക്കാറുണ്ട്.   

## ഇതും കാണുക
* ഹെർബൽ 
* സസ്യങ്ങളുടെ പട്ടിക

## അവലംബങ്ങൾ

## പുറംകണ്ണികൾ

* ''eFloras'' - ഓൺ-ലൈൻ ഫ്ലോറകളുടെ ശേഖരം 
* ''ചിലിബോസ്ക്'' - ചിലിയൻ നേറ്റീവ് സസ്യജാലങ്ങളുടെ ചെക്ക്‌ലിസ്റ്റ്  
* നിങ്ങളുടെ അറിവ് പരീക്ഷിക്കുന്നതിനുള്ള വിവരണങ്ങളും ക്വിസും ഉൾക്കൊള്ളുന്ന NW യൂറോപ്പിലെ ഫ്ലോറ 
* ഫ്ലോറ ഓഫ് ഓസ്‌ട്രേലിയ ഓൺ‌ലൈൻ 
* ന്യൂസിലാന്റ് സീരീസ് ഓൺ‌ലൈനിലെ ഫ്ലോറ 
വർഗ്ഗം:സസ്യവർഗ്ഗീകരണം
മാ യുഅൻ ചാങ്

ചൈനയിൽ ജീവിച്ചിരുന്ന പ്രസിദ്ധനായ ഒരു സൂഫി ഗുരുവും, വിപ്ലവകാരിയുമാണ് മാ യുഅൻ ചാങ് (ചൈനീസ് : 馬元章). നക്ഷബന്ദിയ്യ ജഹ്‌റിയ്യ സൂഫികളിൽ പ്രധാനിയാണിദ്ദേഹം.

ചൈനയിലെ യുനാൻ പ്രവിശ്യയിലാണ് "മാ യുഅൻ ചാങ്" ജനിച്ചത്. പിതാവ് "മാ ഷിലിൻ" പ്രസിദ്ധ സൂഫി ഗുരു മാ ഹൊയ്‌ലോങിന്റെ അനുചരരിൽ പെട്ട ആളാണ്. ചിങ് രാജ വംശത്തിനെതിരെ ജഹ്‌രിയ്യ സൂഫികൾ നടത്തിയ വിപ്ലവത്തിലെ പ്രധാന കണ്ണിയായിരുന്നു ഇദ്ദേഹം.  

ഈയൊരു പാശ്ചാത്തലം ചെറുപ്പ കാലം തൊട്ടേ സൂഫിസത്തിൽ പഠനം നടത്താൻ "മാ യുഅൻ ചാങ്ങിനെ" പ്രേരിതമാക്കി. നക്ഷബന്ദിയ്യ ജഹ്‌റിയ്യ സൂഫികളിലെ പ്രധാനിയായി ഇദ്ദേഹം മാറി. ബായ് ലാങ്‌ വിപ്ലവത്തിന് നേതൃത്വം നൽകിയ സൂഫി ഗുരുക്കന്മാരിൽ പ്രമുഖനാണ് "മാ യുഅൻ".   

1920 ലെ ഹൈ യുഎൻ ഭൂകമ്പത്തിൽ തകർന്ന പള്ളിക്കടിയിൽ പെട്ടായിരുന്നു ഇദ്ദേഹത്തിൻറെ മരണം. മരണമടഞ്ഞവരിൽ ഇദ്ദേഹത്തിൻറെ മകനുമുൾപ്പെടുന്നു. 

## അവലംബം

വർഗ്ഗം:ചൈനീസ് സൂഫികൾ
വർഗ്ഗം:സൂഫി പോരാളികൾ
അനബീന

വലത്ത്‌|ലഘുചിത്രം|200x200ബിന്ദു| ''അനബീന സ്പൈറോയിഡുകൾ''
***പ്ലാങ്ക്ടണായി*** നിലനിൽക്കുന്ന ഫിലമെന്റസ് സയനോബാക്ടീരിയയുടെ ഒരു ജനുസ്സാണ് അനബീന . നൈട്രജൻ ഫിക്സേഷൻ ചെയ്യാനും അസോള പോലുള്ള ചില സസ്യങ്ങളുമായി സഹജീവനത്തിൽ ഏർപ്പെടാനും അവയ്ക്ക് കഴിവുണ്ട്. പ്രാദേശിക വന്യജീവികൾക്കും കൃഷിയാവശ്യത്തിനായി ഉപയോഗിക്കുന്ന മൃഗങ്ങൾക്കും വളർത്തുമൃഗങ്ങൾക്കും ഹാനികരമായ ന്യൂറോടോക്സിൻ ഉത്പാദിപ്പിക്കുന്ന സയനോബാക്ടീരിയയുടെ നാല് ഇനങ്ങളിൽ ഒന്നാണ് ഇവ. ഈ ന്യൂറോടോക്സിൻ ഉൽ‌പാദനം അതിന് സഹജീവനത്തിൽ  ഏർപ്പെടാനുള്ള സഹജമായ ഒരു ഗുണവിശേഷമായാണ് കണക്കാക്കപ്പെടുന്നത്. കാരണം ഈ ന്യൂറോടോക്സിനാണ് ചെടിയെ ഗ്രേസിംഗ് പ്രെഷറിൽ നിന്നും സംരക്ഷിക്കുന്നത്. 

## ''അനബീനയിൽ'' പഠിച്ച പ്രിമിറ്റീവ് വിഷൻ പിഗ്മെന്റുകൾ
പ്രിമിറ്റീവ് വിഷനെക്കുറിച്ച്  പഠിക്കാൻ *അനബീനയെ* ഒരു മാതൃകാ ജീവിയായി ഉപയോഗിക്കുന്നു. പ്രകാശം റെറ്റിനയിലെ തന്മാത്രകളുടെ ആകൃതി മാറ്റുകയും അതുവഴി കശേരുക്കളിൽ കാഴ്ചയ്ക്ക് കാരണമാകുന്ന കോശപ്രവർത്തനങ്ങളേയും സിഗ്നലുകളെയും കുറിച്ച് *അനബീനയിൽ* പഠിക്കുന്നു. *അനബീന* സെൻസറി റോഡോപ്സിൻ എന്ന പ്രത്യേകമായ, പ്രകാശത്തെ തിരിച്ചറിയുന്ന, കോശസ്തരത്തിൽക്കാണപ്പെടുന്ന മാംസ്യമാണ് ഈ ഗവേഷണത്തിന്റെ കേന്ദ്രബിന്ദു.  

## അവലംബങ്ങൾ

## കൂടുതൽ വായനയ്ക്ക്

*  
* എഡ്വേർഡോ റൊമേറോ-വിവാസ്, ഫെർണാണ്ടോ ഡാനിയൽ വോൺ ബോർസ്റ്റൽ, ക്ലോഡിയ പെരസ്-എസ്ട്രാഡ, ഡാർല ടോറസ്-അരിയോ, ഫ്രാൻസിസ്കോ ജുവാൻ വില്ല-മദീന, ജോക്വിൻ ഗുട്ടറസ് (2015) *അനാബീന എസ്പിയുടെ പാച്ച് കവറേജ് കണക്കാക്കുന്നതിനുള്ള ഓൺ-വാട്ടർ റിമോട്ട് മോണിറ്ററിംഗ് റോബോട്ടിക് സിസ്റ്റം. ആഴമില്ലാത്ത വെള്ളത്തിൽ ഫിലമെന്റുകൾ* ; പരിസ്ഥിതി. ശാസ്ത്രം: പ്രക്രിയകളുടെ സ്വാധീനം 04/2015; DOI: 10.1039 / C5EM00097A 

## പുറംകണ്ണികൾ

*      
*     
* അനുബന്ധ ''അനബീന'' ജീനോംസ് 

Guiry, M.D.; Guiry, G.M. (2008). "Anabaena". AlgaeBase. World-wide electronic publication, National University of Ireland, Galway.iry, M.D.; Guiry, G.M. (2008). "Anabaena". AlgaeBase. World-wide electronic publication, National University of Ireland, Galway.

വർഗ്ഗം:ബാക്റ്റീരിയകൾ
നോസ്റ്റോക്ക്

വിവിധ പരിതസ്ഥിതികളിൽ കാണപ്പെടുന്ന, സയനോബാക്ടീരിയയുടെ ഒരു ജനുസ്സാണ് ***നോസ്റ്റോക്ക്***, അവ  ജെലാറ്റിനസ് ആവരണത്തിൽ  കോശങ്ങളുടെ ഫിലമെന്റുകൾ ഉള്ള കോളനികൾ ഉണ്ടാക്കുന്നു. 

പാരസെൽസസ് ആണ് *നോസ്റ്റോക്ക്* എന്ന പേര് നൽകിയത്. 

മണ്ണിലും, നനഞ്ഞ പാറകളിലും, തടാകങ്ങളുടെയും നീരുറവകളുടെയും അടിയിലും (ശുദ്ധജലത്തിലും ഉപ്പുവെള്ളത്തിലും) *നോസ്റ്റോക്കിനെ* കാണാം. അപൂർവ്വമായി സമുദ്ര ആവാസവ്യവസ്ഥകളിലും ഇവയെ കാണാം. പരിണാമികമായി പുരാതനമായ, ആൻജിയോസ്പെർമിൽ ഉൾപ്പെടുന്ന, *ഗുന്നേര*യിലേയും , ഹോൺവേർട്ടുകളിലേയും (ഒരു കൂട്ടം ബ്രയോഫൈറ്റുകൾ ) സസ്യ കോശങ്ങൾക്കുള്ളിലും ഇവ സഹജീവനത്തോടെ *വളരുന്നു.* ഹെറ്ററോസിസ്റ്റുകൾ എന്നറിയപ്പെടുന്ന അവസാനമായി വിഭജിക്കപ്പെടുന്ന കോശങ്ങളുടെ പ്രവർത്തനത്തിലൂടെ നൈട്രജനെ ചെടിക്കു നൽകുന്നു. ഈ ബാക്ടീരിയയുടെ കോശദ്രവ്യത്തിൽ അടങ്ങിയിരിക്കുന്ന പ്രകാശസംശ്ലേഷത്തിനു സഹായിക്കുന്ന വർണകങ്ങൾ ഉപയോഗിച്ച്  പ്രകാശസംശ്ലേഷണം നടത്തുന്നു. 

## സ്പീഷീസ്
ഇടത്ത്‌|ലഘുചിത്രം|240x240ബിന്ദു| ''നോസ്റ്റോക്ക് പ്രൂണിഫോം''
നോസ്റ്റോക്കേൽസ് ഓർഡറിൽ ഉൾപ്പെടുന്ന നോസ്തോക്കേസി കുടുംബത്തിലെ ഒരു അംഗമാണ് നോസ്തോക്ക്. ഇതിലെ സ്പീഷീസുകൾ: 
**[[Nostoc azollae]]*
**[[Nostoc caeruleum]]* Lyngbye ex Bornet et Flahault
**[[Nostoc carneum]]*
**[[Nostoc comminutum]]*
**[[Nostoc commune]]* (Linnaeus) Vaucher ex Bornet et Flahault (Chinese: *Koxianmi*)
**[[Nostoc ellipsosporum]]*
**[[Nostoc flagelliforme]]*
**[[Nostoc linckia]]*
**[[Nostoc longstaffi]]*
**[[Nostoc microscopicum]]* (Carmichael ex Harvey) Bornet et Flahault
**[[Nostoc muscorum]]*
**[[Nostoc paludosum]]*
**[[Nostoc pruniforme]]* (Linnaeus) C. A. Agardh ex Bornet et Flahault
**[[Nostoc punctiforme]]*
**[[Nostoc sphaericum]]*
**[[Nostoc commune var. sphaeroides|Nostoc sphaeroides]]*
**[[Nostoc spongiaeforme]]*
**[[Nostoc thermotolerans]]*
**[[Nostoc verrucosum]]* Vaucher ex Bornet et Flahault

## അശാസ്ത്രീയമായ നാമകരണം
നിലത്തുണ്ടാകുമ്പോൾ, ഒരു *നോസ്റ്റോക്ക്* കോളനിയെ സാധാരണയായി നഗ്നനേത്രങ്ങൾ കൊണ്ട് കാണാൻ കഴിയാറില്ല, എന്നാൽ ഒരു മഴയ്ക്ക് ശേഷം ഇത് വീർത്ത് വ്യക്തമായി കാണാവുന്ന രീതിയിൽ ജെല്ലിപോലെയുള്ള ഒരു വസ്തുവായി മാറപ്പെടുന്നു. പണ്ട് ഇവ ആകാശത്തുനിന്നും വീണവയാണെന്നാണ് കരുതപ്പെട്ടിരുന്നത്. അതിനാൽ **[[ സ്റ്റാർ ജെല്ലി |സ്റ്റാർ ജെല്ലി]]**, **ട്രോൾസ് ബട്ടർ**, **വിച്ചസ് ബട്ടർ** ( *[[ ട്രെമെല്ല മെസെന്ററിക്ക |ട്രെമെല്ല മെസെന്ററിക്ക]]* എന്ന ഫംഗസായി തെറ്റിധരിക്കരുത്), **വിച്ചസ് ജെല്ലി** എന്നീ ജനപ്രിയ പേരുകളിൽ ഇത് അറിയപ്പെട്ടു. 

## പാചക ഉപയോഗം
പ്രോട്ടീനും വിറ്റാമിൻ സിയും അടങ്ങിയിരിക്കുന്ന  *നോസ്റ്റോക്ക്* ഇനങ്ങളെ പ്രധാനമായും  കൃഷിചെയ്യുകയും ഭക്ഷ്യവസ്തുക്കളായി ഉപയോഗിക്കുകയും ചെയ്യുന്നത് ഏഷ്യയിലാണ്. *എൻ. ഫ്ലാഗെലിഫോം*, *എൻ. കമ്യൂൺ* എന്നീ ഇനങ്ങളെ ചൈനയിൽ ഉപയോഗിക്കുന്നു. അവിടെ ക്ഷാമത്തെ അതിജീവിക്കാനായി ഇതിനെ ഉപയോഗിച്ചു വരുന്നു.. മധ്യേഷ്യയിൽ ഏറ്റവും പ്രിയപ്പെട്ട ഇനം *എൻ. എലിപ്‌സോസ്പോറം ആണ്* . 

## അവലംബങ്ങൾ

### ഉദ്ധരിക്കപ്പെട്ടവ

### പൊതു ഉറവിടങ്ങൾ

*  
*  
* ഡേവിഡ്സൺ, അലൻ. ഓക്സ്ഫോർഡ് കമ്പാനിയൻ ടു ഫുഡ് (1999), "നോസ്റ്റോക്ക്".  ISBN &nbsp;  

## പുറംകണ്ണികൾ

*  *Nostoc* spec. in lichens
* Guiry, M.D.; Guiry, G.M. (2008). "Nostoc". AlgaeBase. World-wide electronic publication, National University of Ireland, Galway.
നേത്രാവതി പാലം

കർണാടകയിലെ മംഗലാപുരത്ത്  ദേശീയപാത 66 -ൽ  നേത്രാവതി നദിക്ക് കുറുകേ നിർമിച്ചിട്ടുള്ള  പാലമാണ് **നേത്രാവതി പാലം.**  മംഗലാപുരം നഗരത്തെ അതിന്റെ തെക്കൻ പ്രദേശങ്ങളുമായി ബന്ധിപ്പിക്കുന്നത് ഈ പാലമാണ്.  മംഗലാപുരം താലൂക്കിലെ ഉള്ളാൾ  പട്ടണത്തിൽ  സ്ഥിതിചെയ്യുന്നതിനാൽ ഈ പാലത്തെ **ഉള്ളാൾ പാലം** എന്നും വിളിക്കുന്നു.  

ഈ പാലത്തിന്റെ ആകെ നീളം 830 മീറ്ററാണ്.  

ദേശീയപാതവീകസനത്തിന്റെ ഭാഗമായി  റോഡുകൾ വീതികൂട്ടിയപ്പോൾ, പഴയ പാലത്തിന് സമാന്തരമായി അധിക പാലം നിർമ്മിക്കുകയും അത് 2014 മാർച്ച് 20 ന് പൊതുജനങ്ങൾക്ക് തുറന്ന്നൽകുകയും ചെയ്തു.  പുതിയ പാലത്തിൽ വെള്ളത്തിൽ 18 തൂണുകളും നദിക്കരയിൽ 6 തൂണുകളും ഉൾപ്പെടെ 24 തൂണുകളുണ്ട്. ഓരോ സ്തംഭത്തിന്റെയും ഉയരം 33.25 അടിയാണ്. 

## ഗാലറി

പ്രമാണം:The bhogi in red.....jpg|നേത്രാവതി റെയിൽവേ പാലം.
പ്രമാണം:Ullal Bridge Mangalore.JPG|ഉള്ളാൾ പാലം


## അവലംബം

വർഗ്ഗം:കർണാടകയിലെ പാലങ്ങൾ
ബൈപാലിയം പെൻസിൽവാനിക്കം

വർഗ്ഗം:പ്ലാനേറിയ
ഒരു  ലാൻഡ് പ്ലാനേറിയൻ ഇനമാണ് ***ബൈപാലിയം പെൻസിൽവാനിക്കം***. അമേരിക്കൻ ഐക്യനാടുകളാണ് ഇതിന്റെ സ്വദേശം. ജിയോപ്ലാനിഡേ കുടുംബത്തിലെ ബൈപാലിനെയ് എന്ന ഉപകുടുംബത്തിലെ അംഗമാണിവ. 

## പരാമർശങ്ങൾ

## കൂടുതൽ വായനയ്ക്ക്

*
ബൈപാലിനെ

ലാൻഡ് പ്ലാനേറിയൻമാരുടെ ഒരു ഉപകുടുംബമാണ് **ബൈപാലിന**. ലോകമെമ്പാടും ഈ ജീവിവർഗ്ഗങ്ങളുടെ സാന്നിദ്ധ്യമുണ്ടെങ്കിലും പ്രധാനമായും മഡഗാസ്കർ, ഇന്ത്യൻ ഉപഭൂഖണ്ഡം, തെക്കുകിഴക്കൻ ഏഷ്യ എന്നിവിടങ്ങളിലാണ് ഇവ കാണപ്പെടുന്നത്.   

## വിവരണം
ഉപകുടുംബമായ ബിപാലിനെയ്ക്ക് ഒരു അർദ്ധ ചന്ദ്രാകൃതമായ തലയുണ്ട്.  "ഹാമർഹെഡ് വിരകൾ" എന്ന പൊതുനാമത്തിൽ ഇവ അറിയപ്പെടാൻ കാരണമിതാണ്. തലയ്ക്ക് കീഴ്ഭാഗത്ത് പെരിഫറൽ സെൻസറി കുഴികളും ഉപരിഭാഗത്ത് ചെറിയ പെരിഫറൽ കണ്ണുകളും ഉണ്ട്.   

## ജനറേഷൻ
ബൈപാലിനൈ എന്ന ഉപകുടുംബത്തിലെ ഇനങ്ങളെ *ബൈപാലിയം*, *നൊവിബൈപാലിയം*, *ഹംബെർഷിയം*, *ഡൈവേർഷിബൈപാലിയം* എന്നിങ്ങലെ നാലു വിഭാഗങ്ങളായി തരം തിരിച്ചിരിക്കുന്നു:     

* 

## അവലംബം